Svarbus teisinis pranešimas

|

52008PC0092(02)

Pasiūlymas Tarybos sprendimas dėl Europos bendrijos ir Kazachstano Respublikos susitarimo dėl tam tikrų oro susisiekimo paslaugų aspektų pasirašymo ir preliminaraus taikymo  /* KOM/2008/0092 galutinis - CNS 2008/0040 */

	[pic] | EUROPOS BENDRIJŲ KOMISIJA |Briuselis, 2008.2.21KOM(2008) 92 galutinis2008/0040 (CNS)PasiūlymasTARYBOS SPRENDIMASdėl Europos bendrijos ir Kazachstano Respublikos susitarimo dėl tam tikrų oro susisiekimo paslaugų aspektų pasirašymo ir preliminaraus taikymo(PATEIKTA KOMISIJOS)AIŠKINAMASIS MEMORANDUMASPASIŪLYMO APLINKYBĖS |110 | Pasiūlymo pagrindas ir tikslai Atsižvelgdama į Teisingumo Teismo sprendimus vadinamosiose „Atviro dangaus“ bylose, Taryba 2003 m. birželio mėn. 5 d. įgaliojo Komisiją pradėti derybas su trečiosiomis šalimis dėl tam tikrų galiojančių susitarimų nuostatų pakeitimo Bendrijos susitarimo nuostatomis[1] („horizontalieji įgaliojimai“). Tokiais susitarimais siekiama visiems ES oro vežėjams suteikti nediskriminacinę prieigą skraidyti Bendriją su trečiosiomis šalimis jungiančiais maršrutais ir užtikrinti, kad dvišaliai Bendrijos ir trečiųjų šalių oro susisiekimo susitarimai atitiktų Bendrijos teisę. |120 | Bendrosios aplinkybės Valstybių narių ir trečiųjų šalių tarptautiniai oro susisiekimo santykiai tradiciškai būdavo reglamentuojami dvišaliais valstybių narių ir trečiųjų šalių oro susisiekimo paslaugų susitarimais, jų priedais, taip pat kitomis susijusiomis dvišalėmis ir daugiašalėmis priemonėmis. Tradiciniai paskyrimo straipsniai, kurie įtraukiami į dvišalius valstybių narių oro susisiekimo paslaugų susitarimus, pažeidžia Bendrijos teisę. Trečioji šalis, taikydama tuos paskyrimo straipsnius, oro vežėjo, kurį paskyrė valstybė narė, tačiau kuris nuosavybės teise nepriklauso tai valstybei narei ar kurio iš tikro nevaldo oro vežėją paskyrusios valstybės narės piliečiai, turimus leidimus arba licencijas gali atmesti, paskelbti netekusiais galios arba sustabdyti leidimų ir licencijų įgaliojimą. Buvo nustatyta, kad tokie trečiosios šalies veiksmai diskriminuotų valstybėje narėje įsisteigusius, tačiau nuosavybės teise priklausančius kitų valstybių narių piliečiams ir pastarųjų iš tikro valdomus oro vežėjus. Tokia padėtis prieštarauja Sutarties 43 straipsniui, kuriuo garantuojama, kad valstybių narių piliečiai, pasinaudoję įsisteigimo teise, priimančiojoje valstybėje narėje gali naudotis tokiomis pačiomis teisėmis kaip ir priimančiosios valstybės narės piliečiai. Be to, dar yra kitų klausimų (pvz., aviacinių degalų apmokestinimas, tarifai, kuriuos trečiųjų šalių oro vežėjai taiko Bendrijos vidaus oro maršrutams, arba privalomieji komerciniai oro vežėjų susitarimai), kurių atitiktis Bendrijos teisei turėtų būti užtikrinama iš dalies keičiant arba papildant galiojančias dvišalių Bendrijos ir trečiųjų šalių oro susisiekimo susitarimų nuostatas. |130 | Pasiūlymo srityje galiojančios nuostatos Šio susitarimo nuostatos pakeičia arba papildo penkiolikoje dvišalių valstybių narių ir Kazachstano Respublikos oro susisiekimo paslaugų susitarimų esančias nuostatas. |140 | Derėjimas su kitomis Europos Sąjungos politikos sritimis ir tikslais Susitarimas padės siekti vieno esminių Bendrijos išorinės su aviacija susijusios politikos tikslų, nes suderins esamus dvišalius oro susisiekimo paslaugų susitarimus su Bendrijos teise. |KONSULTAVIMASIS SU SUINTERESUOTOSIOMIS ŠALIMIS IR POVEIKIO VERTINIMAS |Konsultacijos su suinteresuotosiomis šalimis |211 | Konsultacijos būdai, pagrindiniai tiksliniai sektoriai ir bendras respondentų aprašymas Su valstybėmis narėmis ir pramonės atstovais buvo tariamasi visą derybų laiką. |212 | Atsakymų santrauka ir kaip į juos atsižvelgta Atsižvelgta į valstybių narių ir pramonės atstovų pateiktas pastabas. |TEISINIAI PASIŪLYMO ASPEKTAI |305 | Siūlomų veiksmų santrauka Laikydamasi „horizontaliųjų įgaliojimų“ priede pateiktų mechanizmų ir direktyvinių nuostatų, Komisija vedė derybas su Kazachstano Respublika dėl susitarimo, kuriuo būtų pakeistos tam tikros galiojančių valstybių narių ir Kazachstano Respublikos dvišalių susitarimų dėl oro susisiekimo paslaugų nuostatos. Susitarimo 2 straipsniu įprastiniai paskyrimo straipsniai pakeičiami straipsniu dėl Bendrijos teikiamo paskyrimo, taip leidžiant visiems Bendrijos vežėjams gauti naudos iš įsisteigimo teisės. Susitarimo 4 ir 5 straipsniuose pateikiamos dviejų tipų nuostatos, susijusios su Bendrijos kompetencija. 4 straipsnyje nustatomas aviacinių degalų apmokestinimas (šis klausimas buvo suderintas Tarybos direktyva 2003/96/EB, pakeitusia Bendrijos energetikos produktų ir elektros energijos mokesčių struktūrą, ypač šios direktyvos 14 straipsnio 2 dalimi). 5 straipsniu (tarifų nustatymas) pašalinami prieštaravimai tarp galiojančių dvišalių oro susisiekimo paslaugų susitarimų ir Tarybos reglamento (EB) Nr. 2409/92 dėl oro susisiekimo paslaugų kainų ir tarifų, kuris draudžia trečiųjų šalių vežėjams diktuoti kainas, kai susisiekimas vykdomas Bendrijos teritorijoje. 6 straipsniu aiškiai antikonkurencinės dvišalių susitarimų nuostatos (privalomieji komerciniai oro vežėjų susitarimai) suderinamos su ES konkurencijos teise. |310 | Teisinis pagrindas EB sutarties 80 straipsnio 2 dalis, 300 straipsnio 2 dalis. |329 | Subsidiarumo principas Pasiūlymas visiškai pagrįstas Tarybos suteiktu horizontaliuoju įgaliojimu, atsižvelgiant į klausimus, kurie priklauso Bendrijos teisei, ir į dvišalių oro susisiekimo paslaugų susitarimų nuostatas. |Proporcingumo principas Šiuo susitarimu dvišalių oro susisiekimo paslaugų susitarimų nuostatos bus iš dalies pakeistos ar papildytos tik tiek, kiek būtina, kad jos atitiktų Bendrijos teisę. |Pasirinkta priemonė |342 | Bendrijos ir Kazachstano Respublikos susitarimas yra veiksmingiausia priemonė visiems galiojantiems dvišaliams valstybių narių ir Kazachstano Respublikos oro susisiekimo paslaugų susitarimams suderinti su Bendrijos teise. |POVEIKIS BIUDŽETUI |409 | Pasiūlymas neturi poveikio Bendrijos biudžetui. |PAPILDOMA INFORMACIJA |510 | Paprastinimas |511 | Pasiūlyme numatytas teisės aktų paprastinimas. |512 | Dvišalių valstybių narių ir Kazachstano Respublikos oro susisiekimo susitarimų atitinkamos nuostatos bus pakeistos ar papildytos nuostatomis, išdėstytomis vieninteliame Bendrijos susitarime. |570 | Išsamus pasiūlymo paaiškinimas Laikantis įprastos tarptautinių susitarimų pasirašymo ir sudarymo tvarkos, Tarybos prašoma patvirtinti sprendimus dėl pasirašymo bei preliminaraus taikymo ir Europos bendrijos ir Kazachstano Respublikos susitarimo dėl tam tikrų oro susisiekimo aspektų sudarymo, taip pat paskirti asmenis, įgaliotus pasirašyti susitarimą Bendrijos vardu. |1.  PasiūlymasTARYBOS SPRENDIMASdėl Europos bendrijos ir Kazachstano Respublikos susitarimo dėl tam tikrų oro susisiekimo paslaugų aspektų pasirašymo ir preliminaraus taikymoEUROPOS SĄJUNGOS TARYBA,atsižvelgdama į Europos bendrijos steigimo sutartį, ypač jos 80 straipsnio 2 dalį kartu su 300 straipsnio 2 dalies pirmos pastraipos pirmu sakiniu,atsižvelgdama į Komisijos pasiūlymą[2],kadangi:(1) 2003 m. birželio 5 d. Taryba įgaliojo Komisiją pradėti derybas su trečiosiomis šalimis dėl kai kurių galiojančių dvišalių susitarimų nuostatų pakeitimo susitarimu su Bendrija.(2) Bendrijos vardu pagal Tarybos sprendimo, leidžiančio Komisijai pradėti derybas su trečiosiomis šalimis dėl tam tikrų galiojančių dvišalių susitarimų nuostatų pakeitimo susitarimu su Bendrija, priede nustatytą tvarką ir nurodymus Komisija susitarė su Kazachstano Respublika dėl susitarimo dėl tam tikrų oro susisiekimo aspektų.(3) Susitarimas, dėl kurio Komisija susitarė, turėtų būti pasirašytas ir preliminariai taikomas, atsižvelgiant į tai, kad jis gali būti sudarytas vėliau,NUSPRENDĖ:Vienintelis straipsnis1. Tarybos pirmininkas įgaliojamas paskirti asmenį (-is), kuriam (-iems) suteikiami įgaliojimai Bendrijos vardu pasirašyti Europos bendrijos ir Kazachstano Respublikos susitarimą dėl tam tikrų oro susisiekimo paslaugų aspektų su sąlyga, kad susitarimas gali būti sudarytas vėliau.2. Kol susitarimas įsigalios, jis taikomas preliminariai nuo mėnesio, einančio po datos, kurią susitariančiosios šalys viena kitai perdavė pranešimą apie susitarimui įsigalioti reikalingų procedūrų užbaigimą, pirmos dienos. Tarybos pirmininkas įgaliojamas paskelbti pranešimą, numatytą Susitarimo 9 straipsnio 2 dalyje.3. Susitarimo tekstas pridedamas prie šio sprendimo.Priimta BriuselyjeTarybos varduPirmininkas2008/0040 (CNS)PasiūlymasTARYBOS SPRENDIMASdėl Europos bendrijos ir Kazachstano Respublikos susitarimo dėl tam tikrų oro susisiekimo paslaugų aspektų sudarymoEUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 80 straipsnio 2 dalį kartu su jos 300 straipsnio 2 dalies pirmos pastraipos pirmu sakiniu ir 300 straipsnio 3 dalies pirma pastraipa,atsižvelgdama į Komisijos pasiūlymą[3],atsižvelgdama į Europos Parlamento nuomonę[4],kadangi:(1) 2003 m. birželio 5 d. Taryba įgaliojo Komisiją pradėti derybas su trečiosiomis šalimis dėl kai kurių galiojančių dvišalių susitarimų nuostatų pakeitimo susitarimu su Bendrija.(2) Bendrijos vardu pagal Tarybos sprendimo, leidžiančio Komisijai pradėti derybas su trečiosiomis šalimis dėl tam tikrų galiojančių dvišalių susitarimų nuostatų pakeitimo susitarimu su Bendrija, priede nustatytą tvarką ir nurodymus Komisija susitarė su Kazachstano Respublika dėl susitarimo dėl tam tikrų oro susisiekimo paslaugų aspektų.(3) Šis susitarimas Bendrijos vardu pasirašytas [data], numatant jo vėlesnį sudarymą pagal Tarybos sprendimą …/…/EB [data][5].(4) Šį susitarimą reikėtų patvirtinti,NUSPRENDĖ:1 straipsnis1. Bendrijos vardu patvirtinamas Europos bendrijos ir Kazachstano Respublikos susitarimas dėl tam tikrų oro susisiekimo aspektų.2. Susitarimo tekstas pridedamas prie šio sprendimo.2 straipsnisTarybos pirmininkas įgaliojamas paskirti asmenį (-is), įgaliotą (-us) paskelbti pranešimą, numatytą Susitarimo 9 straipsnio 1 dalyje.Priimta BriuselyjeTarybos varduPirmininkasPRIEDASSUSITARIMASEuropos bendrijos ir Kazachstano Respublikosdėl tam tikrų oro susisiekimo paslaugų aspektųEUROPOS BENDRIJA,viena šalis, irKazachstano Respublika,kita šalis,toliau – šalys,PAŽYMĖDAMOS, kad dvišaliuose Europos bendrijos valstybių narių ir Kazachstano Respublikos sudarytuose oro susisiekimo paslaugų susitarimuose yra nuostatų, prieštaraujančių Europos bendrijos teisei,PAŽYMĖDAMOS, kad Europos bendrija keletu aspektų, kurie gali būti įtraukti į dvišalius Europos bendrijos valstybių narių ir trečiųjų šalių oro susisiekimo paslaugų susitarimus, turi išskirtinę kompetenciją,PAŽYMĖDAMOS, kad pagal Europos bendrijos teisę valstybėje narėje įsisteigę Bendrijos oro vežėjai turi teisę be diskriminacijos skraidinti oro susisiekimo tarp Europos bendrijos valstybių narių ir trečiųjų šalių maršrutais,ATSIŽVELGDAMOS į Europos bendrijos ir tam tikrų trečiųjų šalių susitarimus, kuriuose yra nustatyta galimybė šių trečiųjų šalių piliečiams įsigyti pagal Europos bendrijos teisę išduotas licencijas turinčių oro vežėjų nuosavybę ar jos dalį,PRIPAŽINDAMOS, kad tam tikros dvišalių Europos bendrijos valstybių narių ir Kazachstano Respublikos oro susisiekimo susitarimų nuostatos, prieštaraujančios Bendrijos teisei, turi būti visiškai suderintos su Bendrijos teise tam, kad būtų sukurtas tvirtas teisinis pagrindas oro susisiekimui tarp Europos bendrijos ir Kazachstano Respublikos ir užtikrintas tokio oro susisiekimo tęstinumas,PAŽYMĖDAMOS, kad Europos bendrijos valstybių narių ir Kazachstano Respublikos dvišalių susitarimų dėl oro susisiekimo paslaugų nuostatų, kurios neprieštarauja Bendrijos teisei, iš dalies keisti ar pakeisti nereikia,PAŽYMĖDAMOS, kad Europos bendrija, dalyvaudama šiose derybose, nesiekia nei didinti oro eismo tarp Europos bendrijos ir Kazachstano Respublikos intensyvumo, nei daryti poveikio Bendrijos oro vežėjų ir Kazachstano Respublikos oro vežėjų veiklos pusiausvyrai, nei derėtis dėl esamų oro susisiekimo susitarimų nuostatų dėl skrydžių teisių pakeitimų.PAŽYMĖDAMOS, kad dvišaliai susitarimai dėl oro susisiekimo, išvardyti I priede, paremti pagrindiniu principu, pagal kurį susitariančiųjų šalių paskirtiesiems oro vežėjams turi būti sudaromos sąžiningos ir lygios galimybės teikti aptartas paslaugas konkrečiais maršrutais ir šiuo Susitarimu nesiekiama šio principo pakeisti;PAŽYMĖDAMOS, kad oro vežėjams pagal Europos bendrijos teisę iš esmės draudžiama sudaryti susitarimus, kurie darytų poveikį Europos bendrijos valstybių narių tarpusavio prekybai, kuriuos sudarant būtų siekiama užkirsti kelią konkurencijai, ją apriboti ir iškraipyti arba kurie užkirstų kelią konkurencijai, ją apribotų ir iškraipytų,PRIPAŽINDAMOS, kad dvišalių Europos bendrijos valstybių narių su Kazachstano Respublika sudarytų oro susisiekimo paslaugų susitarimų nuostatos, kuriomis: arba i) reikalaujama ar kurios padeda sudaryti bendrovių susitarimus, priimti bendrovių asociacijų sprendimus arba imtis suderintų veiksmų, kurie užkerta kelią atitinkamais maršrutais skrydžius vykdančių oro vežėjų konkurencijai, ją iškraipo arba riboja; arba ii) stiprinamas tokio susitarimo, sprendimo ar suderintų veiksmų poveikis; arba iii) atitinkamais maršrutais skrydžius vykdantys oro vežėjai ar kiti privatūs ūkinės veiklos subjektai įgaliojami imtis priemonių, užkertančių kelią oro vežėjų konkurencijai, ją iškraipančių ar ribojančių, galėtų trukdyti veiksmingai taikyti bendrovėms privalomas konkurencijos taisykles,SUSITARĖ:1 STRAIPSNISBendrosios nuostatos1. Šiame susitarime „valstybės narės“ yra Europos bendrijos valstybės narės.2. Kiekviename iš I priede išvardytų susitarimų daroma nuoroda į valstybės narės, kuri yra to susitarimo susitariančioji šalis, piliečius, yra suprantama kaip nuoroda į Europos bendrijos valstybių narių piliečius.3. Kiekviename iš I priede išvardytų susitarimų daroma nuoroda į valstybės narės, kuri yra to susitarimo susitariančioji šalis, oro vežėjus suprantama kaip nuoroda į Europos bendrijos valstybių narių oro vežėjus.4. Šiuo susitarimu nenustatoma daugiau nei dvišaliuose susitarimuose nustatytų skrydžių laisvių. Skrydžių teisių suteikimas ir toliau bus nustatomas dvišaliais susitarimais.2 STRAIPSNISValstybės narės teikiamas paskyrimas1. Šio straipsnio 2 ir 3 dalių nuostatos pakeičia atitinkamas nuostatas (išvardytas II priedo a ir b punktuose) dėl atitinkamos valstybės narės oro vežėjui suteikto paskyrimo, dėl jo įgaliojimų ir leidimų, kuriuos suteikė Kazachstano Respublika, ir atitinkamai dėl atsisakymo išduoti oro vežėjui įgaliojimus ir leidimus, dėl įgaliojimų ar leidimų atšaukimo, laikino galiojimo sustabdymo ar apribojimo.2. Gavusi valstybės narės paskyrimą, Kazachstano Respublika kiek įmanoma greitai suteikia atitinkamas licencijas ir leidimus, jeigu:i) oro vežėjas yra įsisteigęs paskiriančiosios valstybės narės teritorijoje pagal Europos bendrijos steigimo sutartį ir turi galiojančią pagal Europos bendrijos teisę licenciją oro susisiekimui vykdyti;ii) už oro vežėjo pažymėjimo išdavimą atsakinga valstybė narė vykdo ir užtikrina veiksmingą teisės aktais nustatytą oro vežėjo priežiūrą bei paskyrime yra aiškiai nurodyta atitinkama aviacijos institucija; beiiii) oro vežėją tiesiogiai arba jo kontrolinį akcijų paketą valdo ir jį faktiškai kontroliuoja valstybės narės ir (arba) valstybių narių piliečiai arba III priede išvardytos kitos valstybės ir (arba) tų valstybių piliečiai.3. Kazachstano Respublika gali neišduoti valstybės narės paskirtajam oro vežėjui įgaliojimų ar leidimų arba gali juos atšaukti, laikinai sustabdyti ar apriboti, jeigu:i) oro vežėjas nėra įsisteigęs paskiriančiosios valstybės narės teritorijoje pagal Europos bendrijos steigimo sutartį arba neturi galiojančios licencijos oro susisiekimui vykdyti, išduotos pagal Bendrijos teisę;ii) už oro vežėjo pažymėjimo išdavimą atsakinga valstybė narė nevykdo ar neužtikrina teisės aktais nustatytos veiksmingos oro vežėjo priežiūros arba jeigu paskyrime nėra aiškiai nurodoma atitinkama aviacijos institucija; arbaiii) oro vežėjo tiesiogiai ar jo kontrolinio akcijų paketo nevaldo arba jo faktiškai nekontroliuoja valstybės narės ir (arba) valstybių narių piliečiai arba III priede išvardytos kitos valstybės ir (arba) tų valstybių piliečiai.iv) oro vežėjas jau yra gavęs licenciją oro susisiekimui vykdyti pagal dvišalį Kazachstano Respublikos ir kitos Europos Sąjungos valstybės narės susitarimą irv) Kazachstanas įrodo, kad laikantis skrydžių laisvių naudojantis maršrutu, kuris apima vietovę kitoje valstybėje narėje, oro vežėjas pažeistų kitu iv punkte nurodytu susitarimu nustatytus skrydžių laisvių apribojimus.Naudodamasi šioje dalyje nustatyta savo teise, Kazachstano Respublika nediskriminuoja Bendrijos oro vežėjų dėl jų nacionalinės priklausomybės.3 STRAIPSNISSauga1. Šio straipsnio 2 dalies nuostatomis papildomos atitinkamos II priedo c punkte išvardytų straipsnių nuostatos.2. Jeigu valstybė narė paskiria oro vežėją, kurio teisinę kontrolę atlieka kita valstybė narė, Kazachstano Respublikos teisės pagal saugą reglamentuojančias oro vežėją paskyrusios valstybės narės ir Kazachstano Respublikos susitarimo nuostatas taip pat yra taikomos tai valstybei narei priimant, įgyvendinant ir prižiūrint saugos standartus ir suteikiant tam oro vežėjui įgaliojimą oro susisiekimui vykdyti.4 STRAIPSNISAviacinių degalų apmokestinimas1. Šio straipsnio 2 dalies nuostatomis papildomos atitinkamos II priedo d punkte išvardytų straipsnių nuostatos.2. Nepaisant jokių kitų priešingų nuostatų, jokia II priedo d punkte išvardytų susitarimų nuostata nedraudžia valstybei narei nustatyti nediskriminacinius mokesčius, rinkliavas, muitus ar mokesčius už degalus, tiekiamus jos teritorijoje į Kazachstano Respublikos paskirtojo oro vežėjo orlaivį, kai toks oro vežėjas vykdo skrydžius iš valstybės narės teritorijos vienos vietovės į kitą tos pačios arba kitos valstybės narės teritorijos vietovę.5 STRAIPSNISVežimo Europos bendrijoje tarifai1. Šio straipsnio 2 dalies nuostatomis papildomos atitinkamos II priedo e punkte išvardytų straipsnių nuostatos.2. Pagal I priede nurodytą susitarimą, kuriame yra II priedo e punkte išvardytos nuostatos dėl vežimo tiktai Bendrijos teritorijoje, Kazachstano Respublikos paskirtasis (-ieji) oro vežėjas (-ai) taiko tarifus pagal Bendrijos teisę.6 STRAIPSNISKonkurencijos taisyklių laikymasis1. Nepaisant jokių kitų priešingų nuostatų, jokia I priede išvardytų susitarimų nuostata: i) neskatinami bendrovių susitarimai, bendrovių asociacijų sprendimai ar kiti suderinti veiksmai, užkertantys kelią konkurencijai ar ją iškreipiantys; ii) nestiprinamas tokių susitarimų, sprendimų ar suderintų veiksmų poveikis; arba iii) nesuteikiama teisė privatiems ekonominės veiklos vykdytojams imtis priemonių, kurios užkerta kelią konkurencijai, ją iškreipia arba apriboja.2. I priede išvardytų susitarimų nuostatos, kurios yra nesuderinamos su šio straipsnio 1 dalimi, netaikomos.7 STRAIPSNISSusitarimo priedaiŠio susitarimo priedai yra neatskiriama susitarimo dalis.8 STRAIPSNISPersvarstymas ar keitimasAbipusiu susitarimu šalys gali bet kada persvarstyti ir iš dalies pakeisti šį susitarimą.9 STRAIPSNISĮsigaliojimas ir preliminarus taikymas1. Šis susitarimas įsigalioja, kai šalys viena kitai raštu praneša apie šiam susitarimui įsigalioti būtinų atitinkamų vidaus procedūrų užbaigimą.2. Nepaisydamos 1 dalies, šalys susitaria taikyti šį susitarimą nuo mėnesio, einančio po datos, kurią šalys praneša viena kitai apie visų procedūrų, reikalingų šiam susitarimui įsigalioti, užbaigimą, pirmos dienos.3. Valstybių narių ir Kazachstano Respublikos susitarimai, kurie šio susitarimo pasirašymo dieną dar neįsigaliojo ir netaikomi preliminariai, išvardyti I priedo b punkte. Šis susitarimas taikomas visiems minėtiems susitarimams, kai jie įsigalios ar bus pradėti taikyti preliminariai.10 STRAIPSNISNutraukimas1. Jeigu I priede nurodytas susitarimas nutraukiamas, tuo pat metu netenka galios visos šio susitarimo nuostatos, susijusios su atitinkamu I priede nurodytu susitarimu.2. Jeigu nutraukiami visi I priede išvardyti susitarimai, tuo pat metu netenka galios ir šis susitarimas.TAI PATVIRTINDAMI, toliau nurodyti tinkamai įgalioti atstovai pasirašė šį susitarimą.Šis susitarimas pasirašytas [….] dviem egzemplioriais […] bulgarų, čekų, danų, olandų, anglų, estų, suomių, prancūzų, vokiečių, graikų, vengrų, italų, latvių, lietuvių, maltiečių, lenkų, portugalų, rumunų, slovakų, slovėnų, ispanų, švedų, kazachų ir rusų kalbomis.EUROPOS BENDRIJOS VARDU: | KAZACHSTANO RESPUBLIKOS VARDU : |I priedasŠio susitarimo 1 straipsnyje nurodytų susitarimų sąrašasa) Kazachstano Respublikos ir Europos bendrijos valstybių narių oro susisiekimo paslaugų susitarimai, kurie šio susitarimo pasirašymo dieną yra sudaryti, pasirašyti ir (arba) taikomi preliminariai-  Austrijos Respublikos Vyriausybės ir Kazachstano Respublikos Vyriausybės susitarimas dėl oro transporto, pasirašytas Almatoje 1993 m. balandžio 26 d., toliau II priede – Kazachstano – Austrijos susitarimas;-  Belgijos Karalystės Vyriausybės ir Kazachstano Respublikos Vyriausybės oro susisiekimo susitarimas, pasirašytas Briuselyje 2000 m. birželio 27 d., toliau II priede – Kazachstano – Belgijos susitarimas;-  Bulgarijos Respublikos Vyriausybės ir Kazachstano Respublikos Vyriausybės oro susisiekimo susitarimas, pasirašytas Sofijoje 1999 m. rugsėjo 15 d., toliau II priede – Kazachstano – Bulgarijos susitarimas;-  Danijos Karalystės Vyriausybės ir Kazachstano Respublikos Vyriausybės susitarimas dėl oro transporto, parafuotas Almatoje 1993 m. balandžio 26 d., toliau II priede – Kazachstano – Danijos susitarimas;-  Estijos Respublikos Vyriausybės ir Kazachstano Respublikos Vyriausybės oro susisiekimo susitarimas, parafuotas Astanoje 2001 m. balandžio 26 d., toliau II priede – Kazachstano – Estijos susitarimas;-  Suomijos Respublikos Vyriausybės ir Kazachstano Respublikos Vyriausybės susitarimas dėl oro susisiekimo paslaugų, pasirašytas Almatoje 1996 m. vasario 7 d., toliau II priede – Kazachstano – Suomijos susitarimas;-  Prancūzijos Respublikos Vyriausybės ir Kazachstano Respublikos Vyriausybės susitarimas dėl oro susisiekimo paslaugų, parafuotas Paryžiuje 1994 m. spalio 21 d., toliau II priede – Kazachstano – Prancūzijos susitarimas;-  Vokietijos Federalinės Respublikos Vyriausybės ir Kazachstano Respublikos Vyriausybės susitarimas dėl oro transporto, pasirašytas Bonoje 1996 m. kovo 15 d., toliau II priede – Kazachstano – Vokietijos susitarimas;Paskutinį kartą iš dalies pakeistas protokolu, priimtu Bonoje 2000 m. birželio 6 ir 7 d.-  Vengrijos Respublikos Vyriausybės ir Kazachstano Respublikos Vyriausybės susitarimas dėl oro susisiekimo paslaugų, pasirašytas Almatoje 1995 m. kovo 9 d., toliau II priede – Kazachstano – Vengrijos susitarimas;-  Nyderlandų Karalystės Vyriausybės ir Kazachstano Respublikos Vyriausybės susitarimas dėl oro susisiekimo paslaugų, pasirašytas Hagoje 2002 m. lapkričio 27 d., toliau II priede – Kazachstano – Nyderlandų susitarimas;-  Latvijos Respublikos Vyriausybės ir Kazachstano Respublikos Vyriausybės susitarimas dėl oro susisiekimo paslaugų, pasirašytas Almatoje 1998 m. gegužės 19 d., toliau - II priede Kazachstano – Latvijos susitarimas;-  Lietuvos Respublikos Vyriausybės ir Kazachstano Respublikos Vyriausybės susitarimas dėl oro susisiekimo paslaugų, pasirašytas Vilniuje 1993 m. liepos 21 d., toliau II priede – Kazachstano – Lietuvos susitarimas;-  Lenkijos Respublikos Vyriausybės ir Kazachstano Respublikos Vyriausybės susitarimas dėl oro susisiekimo paslaugų, pasirašytas Varšuvoje 1997 m. sausio 27 d., toliau II priede – Kazachstano – Lenkijos susitarimas;Paskutiniais pakeitimai padaryti pasikeičiant 1998 m. gruodžio 21 d. ir 1999 m. vasario 8 d. raštais.-  Švedijos Karalystės Vyriausybės ir Kazachstano Respublikos Vyriausybės susitarimas dėl oro susisiekimo paslaugų, parafuotas Almatoje 1993 m. balandžio 26 d. toliau II priede – Kazachstano – Švedijos susitarimas;-  Jungtinės Didžiosios Britanijos ir Šiaurės Airijos Karalystės Vyriausybės ir Kazachstano Respublikos vyriausybės susitarimas, pasirašytas Londone 1994 m. kovo 21 d., toliau II priede – Kazachstano – Jungtinės Karalystės susitarimas;Pakeitimai padaryti pasikeičiant 1998 m. vasario 2 d. ir 1998 m. birželio 4 d. raštais.Paskutiniai pakeitimai padaryti Susitarimo memorandumu, pasirašytu 2000 m. lapkričio 29 d. Altanoje;b) Kazachstano ir Europos bendrijos valstybių narių sudaryti oro susisiekimo susitarimai ir kitokios sutartys, kurie šio susitarimo pasirašymo dieną dar nėra įsigalioję ir preliminariai netaikomi.II priedasI priede išvardytuose ir šio susitarimo 2–5 straipsniuose minimuose susitarimuose išvardytų straipsnių sąrašasa) Valstybės narės teikiamas paskyrimas:-  Kazachstano – Bulgarijos susitarimo 4 straipsnio 1 dalis;-  Kazachstano – Danijos susitarimo 3 straipsnio 4 dalis;-  Kazachstano – Estijos susitarimo 3 straipsnio 4 dalis;-  Kazachstano – Prancūzijos susitarimo 4 straipsnio 3 dalis;-  Kazachstano – Vengrijos susitarimo 3 straipsnio 5 dalis;-  Kazachstano – Nyderlandų susitarimo 3 straipsnio 5 dalis;-  Kazachstano – Latvijos susitarimo 4 straipsnio 5 dalis;-  Kazachstano – Lietuvos susitarimo 4 straipsnio 5 dalis;-  Kazachstano – Lenkijos susitarimo 3 straipsnio 5 dalis;-  Kazachstano – Švedijos susitarimo 3 straipsnio 4 dalis;-  Kazachstano – Jungtinės Karalystės susitarimo 4 straipsnio 4 dalis.b) Atsisakymas išduoti įgaliojimus ar leidimus, jų atšaukimas, laikinas galiojimo sustabdymas ar apribojimas:-  Kazachstano – Belgijos susitarimo 5 straipsnio 1 dalies d punktas;-  Kazachstano – Bulgarijos susitarimo 5 straipsnio 1 dalies a punktas;-  Kazachstano – Danijos susitarimo 4 straipsnio 1 dalies a punktas;-  Kazachstano – Estijos susitarimo 4 straipsnio 1 dalies a punktas;-  Kazachstano – Prancūzijos susitarimo 5 straipsnio 1 dalis;-  Kazachstano – Suomijos susitarimo 4 straipsnio 1 dalies a punktas;-  Kazachstano – Vengrijos susitarimo 4 straipsnio 1 dalies a punktas;-  Kazachstano – Nyderlandų susitarimo 4 straipsnio 1 dalies a punktas;-  Kazachstano – Latvijos susitarimo 5 straipsnio 1 dalies a punktas;-  Kazachstano – Lietuvos susitarimo 5 straipsnio 1 dalies a punktas;-  Kazachstano – Lenkijos susitarimo 4 straipsnio 1 dalies a punktas;-  Kazachstano – Švedijos susitarimo 4 straipsnio 1 dalies a punktas;-  Kazachstano – Jungtinės Karalystės susitarimo 5 straipsnio 1 dalies a punktas.c) Sauga:-  Kazachstano – Belgijos susitarimo 7 straipsnis;-  Kazachstano – Estijos susitarimo 6 straipsnis;-  Kazachstano – Prancūzijos susitarimo 9 straipsnis;-  Kazachstano – Vengrijos susitarimo 7 straipsnis;-  Kazachstano – Nyderlandų susitarimo 11 straipsnis;-  Kazachstano – Latvijos susitarimo 8 straipsnis;-  Kazachstano– Lietuvos susitarimo 8 straipsnis;-  Kazachstano – Lenkijos susitarimo 7 straipsnis;d) Aviacinių degalų apmokestinimas:-  Kazachstano – Belgijos susitarimo 10 straipsnis;-  Kazachstano – Bulgarijos susitarimo 17 straipsnis;-  Kazachstano – Danijos susitarimo 6 straipsnis;-  Kazachstano – Estijos susitarimo 8 straipsnis;-  Kazachstano – Prancūzijos susitarimo 11 straipsnis;-  Kazachstano – Suomijos susitarimo 6 straipsnis;-  Kazachstano – Vengrijos susitarimo 8 straipsnis;-  Kazachstano – Vokietijos susitarimo 6 straipsnis;-  Kazachstano – Nyderlandų susitarimo 8 straipsnis;-  Kazachstano – Latvijos susitarimo 12 straipsnis;-  Kazachstano – Lietuvos susitarimo 12 straipsnis;-  Kazachstano – Lenkijos susitarimo 8 straipsnis;-  Kazachstano – Švedijos susitarimo 6 straipsnis;-  Kazachstano – Jungtinės Karalystės susitarimo 8 straipsnis.e) Vežimo Europos bendrijoje tarifai:-  Kazachstano – Belgijos susitarimo 13 straipsnis;-  Kazachstano – Bulgarijos susitarimo 11 straipsnis;-  Kazachstano – Danijos susitarimo 11 straipsnis;-  Kazachstano – Estijos susitarimo 13 straipsnis;-  Kazachstano – Suomijos susitarimo 11 straipsnis;-  Kazachstano – Prancūzijos susitarimo 17 straipsnis;-  Kazachstano – Vokietijos susitarimo 10 straipsnis;-  Kazachstano – Vengrijos susitarimo 11 straipsnis;-  Kazachstano – Nyderlandų susitarimo 12 straipsnis;-  Kazachstano – Latvijos susitarimo 11 straipsnis;-  Kazachstano – Lietuvos susitarimo 11 straipsnis;-  Kazachstano – Lenkijos susitarimo 11 straipsnis;-  Kazachstano – Švedijos susitarimo 11 straipsnis;-  Kazachstano – Jungtinės Karalystės susitarimo 7 straipsnis.III PRIEDASŠio susitarimo 2 straipsnyje nurodytų kitų valstybių sąrašasa) Islandijos Respublika (pagal Europos ekonominės erdvės sutartį);b) Lichtenšteino Kunigaikštystė (pagal Europos ekonominės erdvės sutartį);c) Norvegijos Karalystė (pagal Europos ekonominės erdvės sutartį);d) Šveicarijos Konfederacija (pagal Europos bendrijos ir Šveicarijos Konfederacijos oro susisiekimo susitarimą). [1] 2003 m. birželio 5 d. Tarybos sprendimas 11323/03 (riboto naudojimo dokumentas).[2] OL C […], […], p. […].[3] OL C […], […], p. […].[4] OL C […], […], p. […].[5] OL C […], […], p. […].


Svarbus teisinis pranešimas

|

52010PC0019

Pasiūlymas Tarybos sprendimas [data] kuriuo pritaikomos Sprendime 2002/148/EB, užbaigiančiame konsultacijas su Zimbabve, remiantis AKR ir EB partnerystės susitarimo 96 straipsniu, nurodytos priemonės ir pratęsiamas jų taikymo laikotarpis  /* KOM/2010/0019 galutinis - NLE 2010/0012 */

	[pic] | EUROPOS KOMISIJA |Briuselis, 2010.1.28KOM(2010)19 galutinis2010/0012 (NLE)PasiūlymasTARYBOS SPRENDIMAS[data]kuriuo pritaikomos Sprendime 2002/148/EB, užbaigiančiame konsultacijas su Zimbabve, remiantis AKR ir EB partnerystės susitarimo 96 straipsniu, nurodytos priemonės ir pratęsiamas jų taikymo laikotarpisAIŠKINAMASIS MEMORANDUMAS1.  2002 m. vasario 18 d. Europos Sąjungos Taryba nusprendė imtis atitinkamų priemonių prieš Zimbabvę[1] po konsultacijų pagal AKR ir EB partnerystės susitarimo 96 straipsnį[2]. Šios priemonės apėmė biudžeto paramos ir projektų finansavimo sustabdymą, taip pat 9-tojo EPF nacionalinės preliminariosios programos pasirašymo sustabdymą, tačiau aiškiai pabrėžta, kad jos neturėjo jokios įtakos įnašams į humanitarinės pagalbos operacijas ir projektus, kuriais tiesiogiai remiami gyventojai, ypač socialiniame sektoriuje, taip pat demokratizacijos, žmogaus teisių ir teisinės valstybės principų srityje. AKR ir EB partnerystės susitarimo 2 priedo 12 straipsnio, susijusio su einamaisiais mokėjimais ir kapitalo judėjimu, taikymas taip pat sustabdytas, kiek tai būtina norint taikyti tolesnes ribojamąsias priemones, visų pirma lėšų įšaldymą.2.  Šios priemonės pradėtos taikyti dėl sunkių žmogaus teisių, žodžio laisvės, laisvės jungtis į asociacijas ir laisvės rengti taikius susirinkimus pažeidimų. Kita priežastis buvo Zimbabvės vyriausybės bandymai sutrukdyti surengti laisvus ir sąžiningus rinkimus, visų pirma nesuteikus galimybės dalyvauti tarptautiniams rinkimų stebėtojams ir žiniasklaidai.3.  Pagal 2002 m. vasario 18 d. sprendimo 2 straipsnio trečios pastraipos nuostatas priemonės turėjo būti taikomos dvylika mėnesių, tačiau būtų atšauktos tik tada, kai bus įtvirtintos sąlygos, užtikrinančios pagarbą žmogaus teisėms, demokratijos ir teisinės valstybės principams.4.  Septynis kartus, t. y. 2003 m. vasario 18 d.[3], 2004 m. vasario 19 d.[4], 2005 m. vasario 17 d.[5], 2006 m. vasario 14 d.[6], 2007 m. vasario 19 d.[7], 2008 m. vasario 18 d.[8] ir 2009 m. vasario 20 d.[9] Taryba padarė išvadą, kad Zimbabvės vyriausybė toliau pažeidinėjo AKR ir EB partnerystės susitarimo 9 straipsnio esmines nuostatas ir kad padėtis šalyje neleido užtikrinti pagarbos žmogaus teisėms, demokratijos ir teisinės valstybės principams, ir kiekvieną kartą nusprendė Zimbabvei 12 mėn. pratęsti priemonių taikymo laikotarpį.5.  2008 m. kovo mėn. surengus rinkimus, spalio mėn. sudarytas visuotinis politinis susitarimas, kuriuo trys pagrindinės politinės partijos – ZANU PF, MDC-T, MDC-M – pasidalijo galias. Todėl 2009 m. vasario mėn. sudaryta įtrauki vyriausybė. Taip žengtas svarbus žingsnis siekiant įveikti krizę Zimbabvėje ir atkurti konstruktyvius ES ir Zimbabvės santykius.6.  ES visiškai palaiko įtraukią vyriausybę ir visuotinį politinį susitarimą, kuris šiuo metu yra vienintelis politinis susitarimas, kuriuo siekiama šalyje atkurti nepriklausomybę. Minėtame susitarime numatyta įvairių reformų, skirtų spręsti ES susirūpinimą keliančius klausimus dėl žmogaus teisių, teisinės valstybės ir demokratijos principų, t. y. parengti naują konstituciją, tikrinti žemės nuosavybės teises, užtikrinti nacionalinio susitaikymo procesą, žiniasklaidos nepriklausomybę, laikytis teisinės valstybės principų ir gerbti žmogaus teises. Įgyvendinus šias reformas bus sukurtos sąlygos ES iš naujo užmegzti bendradarbiavimą su Zimbabve.7.  Zimbabvės Vyriausybės prašymu 2009 m. birželio 18–19 d. surengtas ministrų trejeto susitikimas. Į Briuselį atvykusiai Zimbabvės delegacijai vadovavo Ministras Pirmininkas Morgan Tsvangirai. Pradėtas dialogas pagal 8 straipsnį, o rugsėjo 12–13 d. surengta ES trejeto misija į Zimbabvę.8.  Šalys susitarė, kad dialogo tikslas – parengti bendrus veiksmų planus, t. y. išsamų veiksmų planą, pagal kurį Zimbabvės Vyriausybė ketina įgyvendinti visuotinį politinį susitarimą, aktyviai dalyvaujant visoms vyriausybėje esančioms partijoms, ir ES veiksmų planą, skirti atkurti normalius ES ir Zimbabvės santykius. ES veiksmų plane, kuriame nustatytas santykių normalizavimo procesas, taip pat numatyta tinkamu laiku panaikinti 96 straipsniu nustatytas atitinkamas priemones. Atkūrus normalius santykius, būtų galima peržiūrėti Bendrosios užsienio ir saugumo politikos bendrąją poziciją.9.  Šiomis aplinkybėmis Europos Komisija parengė ad hoc trumpojo laikotarpio strategiją įtraukios vyriausybės stabilizavimui ir jos reformų programai remti.10.  Nuo 2009 m. vasario mėn. Zimbabvės Vyriausybė ėmėsi svarbių ir veiksmingų priemonių šalies ekonominiam ir socialiniam stabilumui užtikrinti. Tačiau priemonės visiškam visuotiniam politiniam susitarimui įgyvendinti buvo nepakankamos. Be to, sustojus politinių partijų deryboms ir šalyje padidėjus politiniam smurtui, ypač prieš MDC rėmėjus ir žmogaus teisių gynėjus, 2009 m. spalio mėn. iš Vyriausybės pasitraukė MDC-T partija. Dėl to kilo konstitucinė krizė.11.  Pietų Afrikos vystymosi bendruomenė sustiprino tarpininkavimo pastangas, o Pietų Afrikos Respublikos Prezidentas Zuma paskyrė naują Pietų Afrikos tarpininkų grupę šalių deryboms atnaujinti ir visuotinio politinio susitarimo įgyvendinimui vertinti. Konstitucinė krizė buvo įveikta, sukurtas pagrindas politinių partijų dialogui atnaujinti, kad būtų įgyvendintas visuotinis politinis susitarimas.12.  Atsižvelgdama į tai, kas išdėstyta pirmiau, ir laikydamasi tvarkos, nustatytos pagal 8 straipsnyje nurodytą politinį dialogą, Komisija siūlo Tarybai pratęsti Sprendimo 2002/148/EB galiojimą 12 mėnesių iki 2011 m. vasario 19 d. ir jį suderinti su Nacionalinės vienybės vyriausybės kūrimu ir jos reformų programos įgyvendinimu.13.  Komisija siūlo apie atitinkamų priemonių atnaujinimą Zimbabvės Vyriausybei pranešti raštu, skirtu Prezidentui Mugabei, ir dvi jo kopijas perduoti Nacionalinės vienybės vyriausybės dviems pagrindiniams vadovams – Ministrui Pirmininkui Tsvangirai ir Ministro Pirmininko pavaduotojui Mutambarai. Be to, siūloma14.  įtraukti nuorodą dėl laikinos pagalbos visuotinio politinio susitarimo įgyvendinimui ir šalies atkūrimui remti.15.  Atsižvelgiant į tai, kad pasiūlytas sprendimas susijęs tik su esamų priemonių taikymo pratęsimu iš esmės nekeičiant jų turinio, nėra būtina atnaujinti konsultacijų su Zimbabvės Respublika pagal AKR ir ES partnerystės susitarimo 96 straipsnį.16.  ES laikosi įsipareigojimo atnaujinti politinį dialogą su Zimbabvės valdžios institucijomis pagal 8 straipsnį, siekiant bendrai priimti veiksmų planus, kuriuose būtų nustatytos sąlygos bendradarbiavimui su Zimbabve visiškai atkurti.17.  Šis sprendimas turėtų būti nuolat peržiūrimas ir priemonės turėtų būti panaikintos, kai tik bus sudarytos sąlygos, kaip numatyta veiksmų planuose, kuriomis užtikrinama pagarba žmogaus teisėms, demokratijos ir teisinės valstybės principams.IšvadaAtžvelgiant į tai, kas išdėstyta pirmiau, Tarybos prašoma priimti pridedamą Tarybos sprendimo, kuriuo pritaikomos Zimbabvei numatytos priemonės ir pratęsiamas jų taikymo laikotarpis, pasiūlymo projektą.2010/0012 (NLE)PasiūlymasTARYBOS SPRENDIMAS[data]kuriuo pritaikomos Sprendime 2002/148/EB, užbaigiančiame konsultacijas su Zimbabve, remiantis AKR ir EB partnerystės susitarimo 96 straipsniu, nurodytos priemonės ir pratęsiamas jų taikymo laikotarpisEUROPOS SĄJUNGOS TARYBA,atsižvelgdama į Sutartį dėl Europos Sąjungos veikimo, ypač į jos 218 straipsnio 2 dalį,atsižvelgdama į 2000 m. birželio 23 d. Kotonu pasirašytą[10] ir 2005 m. birželio 25 d. Liuksemburge pataisytą AKR ir EB partnerystės susitarimą[11],atsižvelgdama į Taryboje susirinkusių valstybių narių vyriausybių atstovų Vidaus susitarimą dėl priemonių, kurių turi būti imtasi, ir tvarkos, kurios turi būti laikomasi siekiant įgyvendinti AKR ir EB partnerystės susitarimą[12], ypač į jo 3 straipsnį,atsižvelgdama į Komisijos pasiūlymą,kadangi:18.  Remiantis Tarybos sprendimu 2002/148/EB[13], konsultacijos su Zimbabve pagal AKR ir EB partnerystės susitarimo 96 straipsnio 2 dalies c punktą buvo užbaigtos ir buvo imtasi sprendimo priede nustatytų atitinkamų priemonių.19.  Sprendimu 2009/144/EB[14] priemonių, nurodytų Sprendimo 2002/148/EB 2 straipsnyje, taikymas, kuris Sprendimo 2003/112/EB[15] 1 straipsniu buvo pratęstas iki 2004 m. vasario 20 d., Sprendimo 2004/157/EB[16] 1 straipsniu – iki 2005 m. vasario 20 d., Sprendimo 2005/139/EB[17] 1 straipsniu – iki 2006 m. vasario 20 d., Sprendimo 2006/114/EB[18] 1 straipsniu – iki 2007 m. vasario 20 d., Sprendimo 2007/127/EB[19] 1 straipsniu iki 2008 m. vasario 18 d., ir Sprendimo 2008/158/EB 1 straipsniu buvo pratęstas dar 12 mėnesių laikotarpiui – iki 2010 m. vasario 20 d.20.  Įtraukios vyriausybės sukūrimas turėtų būti laikomas galimybe atkurti konstruktyvius ES ir Zimbabvės santykius ir remti jos reformų programos įgyvendinimą.21.  Tačiau atsižvelgiant į pastaruosius įvykius Zimbabvės politikoje, taip pat į tai, kad tam tikros svarbios su AKR ir EB partnerystės susitarimo esminėmis nuostatomis susijusios priemonės, įtrauktos į trijų politinių partijų sudarytą visuotinį politinį susitarimą, nebuvo visiškai įgyvendintos, į tai, kad AKR ir EB partnerystės susitarimo 9 straipsnyje minimų esminių nuostatų nėra laikomasi, o dabartinėmis sąlygomis Zimbabvėje neįmanoma užtikrinti žmogaus teisių, demokratijos ir teisinės valstybės principų laikymosi.22.  Todėl šių priemonių taikymo laikotarpis turėtų būti pratęstas.PRIĖMĖ ŠĮ SPRENDIMĄ:1 straipsnisŠio sprendimo priede pateiktame laiške nurodytos priemonės priimamos kaip atitinkamos priemonės pagal AKR ir EB partnerystės susitarimo 96 straipsnio 2 dalies c punktą.Šios priemonės taikomos dvylikos mėnesių laikotarpį nuo 2010 m. vasario 21 d. iki 2011 d. vasario 20 d. Priemonės bus nuolat peržiūrimos.Šio sprendimo priede pateiktas raštas skirtas Zimbabvės Prezidentui Mugabei, jo kopijos perduodamos Ministrui Pirmininkui Tsvangirai ir Ministro Pirmininko pavaduotojui Mutambarai.2 straipsnisŠis sprendimas įsigalioja jo paskelbimo Europos Sąjungos oficialiajame leidinyje dieną.Priimta Briuselyje […]Tarybos varduPirmininkasPRIEDASRAŠTAS ZIMBABVĖS PREZIDENTUIEuropos Sąjunga teikia didelę reikšmę AKR ir EB partnerystės susitarimo 9 straipsnio nuostatoms. Esminiai partnerystės susitarimo principai – pagarba žmogaus teisėms, demokratinėms institucijoms ir teisinės valstybės principams – yra mūsų santykių pagrindas.2002 m. vasario 19 d. raštu Europos Sąjunga Jus informavo apie savo sprendimą užbaigti konsultacijas, surengtas pagal AKR ir EB partnerystės susitarimo 96 straipsnį, ir imtis tam tikrų „atitinkamų priemonių“, kaip numatyta to susitarimo 96 straipsnio 2 dalies c punkte.2003 m. vasario 19 d., 2004 m. vasario 19 d., 2005 m. vasario 18 d., 2006 m. vasario 15 d., 2007 m. vasario 21 d., 2008 m. vasario 19 d. ir 2009 m. vasario 20 d. raštais Europos Sąjunga Jus informavo apie savo sprendimus nepanaikinti atitinkamų priemonių ir pratęsti jų taikymo laikotarpį atitinkamai iki 2004 m. vasario 20 d., 2005 m. vasario 20 d., 2006 m. vasario 20 d., 2007 m. vasario 20 d., 2008 m. vasario 20 d., 2009 m. vasario 20 d. ir 2010 m. vasario 20 d.Europos Sąjunga teigiamai vertina 2009 m. vasario 13 d. sudarytą Nacionalinės vienybės vyriausybę, sudarytą pagal visuotinį politinį susitarimą. ES dar kartą pabrėžia, kad didelę svarbą teikia pagal 8 straipsnį palaikomam politiniam dialogui, kuris Zimbabvės Vyriausybės prašymu oficialiai pradėtas 2009 m. birželio 18–19 d. Briuselyje vykusiame ES ir Zimbabvės ministrų trejeto susitikime, ir per jį pasiektam susitarimui dėl tolesnių veiksmų. Susitarta dėl bendrų veiksmų planų, kuriuose nustatyti abipusiai įsipareigojimai, apibrėžimo. Tai leistų Zimbabvei veiksmingai įgyvendinti visuotinį politinį susitarimą, o ES galėtų laipsniškai mažinti dabartinius apribojimus ir atkurti normalius santykius su Zimbabve.Europos Sąjunga remia Zimbabvės Vyriausybės šiuo metu dedamas pastangas visuotiniam politiniam susitarimui įgyvendinti ir teigiamai vertina Pietų Afrikos iniciatyvą imtis sustiprintų diplomatijos veiksmų regione, kad būtų remiamos reformos Zimbabvėje, tačiau apgailestauja, kad pažanga palaikant dialogą pagal 8 straipsnį yra menka. Tačiau tikime, kad didelė pažanga įgyvendinant visuotinį politinį susitarimą yra ne tik būtina, bet ir įmanoma bei pasiekiama, kaip pabrėžta Jūsų korespondencijoje su Pietų Afrikos vystymosi bendruomene.Atsižvelgdama į tai, Europos Sąjunga daro išvadą, kad atitinkamos priemonės gali būti visiškai panaikintos tik iki galo įgyvendinus visuotinį politinį susitarimą. Todėl ES nusprendė pratęsti atitinkamų priemonių, nurodytų Tarybos sprendime 2002/148/EB, taikymą iki 2011 m. vasario 20 d. ir jas suderinti atsižvelgiant į visuotinio politinio susitarimo įgyvendinimo pažangą nuo 2009 m. vasario mėn., visų pirma ekonomikos srityje. Šiuo metu per Vyriausybės biudžetą neturėtų būti skiriama jokios finansinės paramos. ES nusprendė siekti, kad būtų daroma pažanga įgyvendinant visuotinį politinį susitarimą, ir pakeisti b ir c įtraukas taip:b) Finansinė parama visiems projektams nutraukiama, išskyrus tuos projektus, kuriais teikiama parama gyventojams, ypač socialiniuose sektoriuose, ir kuriais remiamos visuotiniame politiniame susitarime nurodytos reformos.c) Finansavimas yra perorientuojamas į projektus, kuriais teikiama parama gyventojams, ypač socialiniuose sektoriuose, taip pat parama šalies stabilizavimo procesui , visų pirma siekiant demokratizacijos, pagarbos žmogaus teisėms ir teisės viršenybės principo laikymosi.Tarybos sprendimo 2002/148/EB priede nurodytos visos kitos priemonės taikomos be pakeitimų. Tarybos sprendimas gali būti bet kada iki 2011 m. vasario 20 d. peržiūrėtas.Europos Sąjunga toliau rems Nacionalinės vienybės vyriausybės stabilizavimą ir jos reformų programą, teikdama laikiną paramą žemės ūkio ir maisto sektoriams, socialiniam sektoriui, įskaitant sveikatos apsaugą ir šveitimą, ir visuotinio politinio susitarimo įgyvendinimui.Europos Sąjunga dar kartą nori pabrėžti, kad jai itin svarbus būsimas EB ir Zimbabvės bendradarbiavimas, ir patvirtinti savo pasiryžimą atnaujinti ir tęsti politinį dialogą, kaip nurodyta Kotonu partnerystės susitarimo 8 straipsnyje. Šiomis aplinkybėmis tikimės, kad Zimbabvės Vyriausybė artimiausiu metu padarys pažangą įgyvendama visuotinį politinį susitarimą, kad visa apimantis bendradarbiavimas būtų atnaujintas.Pagarbiai,Komisijos vardu | Tarybos vardu |.[1] OL L 50, 2002 2 21, p. 64.[2] Konsultacijos pagal 96 straipsnį buvo pradėtos siekiant susitarti dėl priemonių, kurių turi imtis Zimbabvės vyriausybė, kad pataisytų padėtį, ypač penkiose srityse (draudimas vyriausybei toleruoti bet kokios formos politinį smurtą; ankstyvas tarptautinių partnerių kvietimas remti ir stebėti artėjančius rinkimus, tuo tikslu jiems nesudarant jokių apribojimų; žiniasklaidos laisvės apsauga; teismų nepriklausomumas ir jų priimtų sprendimų laikymasis; draudimas neteisėtai pasisavinti turtą).[3] OL L 46, 2003 2 20, p. 25.[4] OL L 50, 2004 2 20, p. 60.[5] OL L 48, 2005 2 19, p. 28.[6] OL L 48, 2006 2 18, p. 26.[7] OL L 53, 2007 2 22, p. 23.[8] OL L 51, 2008 2 26, p. 19.[9] OL L 49, 2009 2 20, p. 15.[10] OL L 317, 2000 12 15, p. 3.[11] OL L 209, 2005 8 11, p. 26.[12] OL L 317, 2000 12 15, p. 376.[13] OL L 50, 2002 2 21, p. 64.[14] OL L 49, 2009 2 20, p. 15.[15] OL L 46, 2002 2 20, p. 25.[16] OL L 50, 2004 2 20, p. 60.[17] OL L 48, 2005 2 19, p. 28.[18] OL L 48, 2006 2 18, p. 26.[19] OL L 53, 2007 2 22, p. 23.


title: Proposition de DÉCISION DU CONSEIL relative à la signature au nom de l'Union européenne et l'application provisoire du Protocole fixant les possibilités de pêche et la contrepartie financière prévues par l'accord de partenariat dans le secteur de la pêche entre la Communauté européenne et la République démocratique de São Tomé e Principe

text:
|

52010PC0736

	[pic] | EUROPOS KOMISIJA |Briuselis, 2010.12.13KOM(2010) 736 galutinis2010/0356 (NLE)PasiūlymasTARYBOS SPRENDIMASdėl protokolo, kuriuo nustatomos Europos bendrijos ir San Tomė ir Prinsipės Demokratinės Respublikos žuvininkystės sektoriaus partnerystės susitarime numatytos žvejybos galimybės ir finansinis įnašas, pasirašymo Europos Sąjungos vardu ir jo laikino taikymoAIŠKINAMASIS MEMORANDUMASPASIŪLYMO APLINKYBĖSRemdamasi Tarybos suteiktu įgaliojimu[1], Europos Komisija derėjosi su San Tomė ir Prinsipės Demokratine Respublika dėl 2007 m. liepos 23 d. Europos bendrijos ir San Tomė ir Prinsipės Demokratinės Respublikos žuvininkystės sektoriaus partnerystės susitarimo protokolo[2], kurio galiojimo laikotarpis baigėsi 2010 m. gegužės 31 d., atnaujinimo. Pasibaigus deryboms 2010 m. liepos 15 d. buvo parafuotas naujas protokolas, apimantis 3 metų laikotarpį, prasidedantį tada, kai Taryba priims sprendimą dėl minėto protokolo pasirašymo Sąjungos vardu ir laikino taikymo.Komisijos prašoma priimti šį pasiūlymą ir perduoti jį Tarybai.KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAIApibrėždama savo derybinę poziciją, Komisija rėmėsi ir išorės ekspertų atlikto ex-post įvertinimo rezultatais.Pagrindinis susitarimo protokolo tikslas – atsižvelgiant į esamą perviršį nustatyti Europos Sąjungos laivams siūlomas žvejybos galimybes ir nustatyti mokėtiną finansinį įnašą, kurio viena dalis numatyta už žvejybos teises, o kita – kaip parama sektoriui.Protokolu siekiama įtvirtinti Europos Sąjungos ir San Tomė ir Prinsipės Demokratinės Respublikos bendradarbiavimą, kad būtų sustiprinta 2006 m. sukurta partnerystės sistema žuvininkystės srityje, visų pirma prisidedant prie tausios žuvininkystės politikos plėtojimo ir žuvininkystės išteklių atsakingo naudojimo San Tomė žvejybos zonoje, atsižvelgiant į abiejų šalių interesus.Naujasis protokolas atitinka abiejų šalių norą stiprinti partnerystę ir bendradarbiavimą žuvininkystės sektoriuje tam pasitelkiant esamas finansines priemones. Todėl reikia nepamiršti būtinybės sukurti tinkamą sistemą investicijoms plėtoti šiame sektoriuje ir smulkiosios žvejybos produktų vartojimui skatinti.TEISINIAI PASIŪLYMO ELEMENTAIŠi procedūra, susijusi su Tarybos sprendimu dėl protokolo, kuriuo nustatomos Europos Sąjungos ir San Tomė ir Prinsipės Demokratinės Respublikos žuvininkystės sektoriaus partnerystės susitarime numatytos žvejybos galimybės ir finansinis įnašas, pasirašymo Europos Bendrijos vardu ir jo laikino taikymo, pradėta kartu su procedūromis, susijusiomis su:- Tarybos sprendimu Europos Parlamentui pritariant sudaryti naująjį protokolą ir su- Tarybos reglamentu dėl žvejybos galimybių skyrimo suinteresuotoms ES valstybėms narėms.POVEIKIS BIUDŽETUIVisas protokole numatyto finansinio įnašo dydis – 2 047 500 EUR visam laikotarpiui paskirstomas taip:a) 7 000 t metinis orientacinis kiekis – 40-čiai laivų, tai atitinka 455 000 EUR per metus, irb) parama San Tomė ir Prinsipės Demokratinės Respublikos žuvininkystės sektoriaus politikos plėtrai, sudaranti 227 500 EUR per metus. Tokia parama dera su nacionalinės žuvininkystės politikos tikslais.PASIRENKAMIEJI ELEMENTAIŽvejybos galimybės paskirstomos 28 tunų žvejybos seineriams ir 12 dreifinėmis ūdomis žvejojančių laivų. Vis dėlto, atsižvelgiant į išteklių būklės metinius vertinimus, šios žvejybos galimybės galės būti persvarstomos ir padidinamos ar sumažinamos; atitinkamai bus persvarstomas ir finansinio įnašo dydis.2010/0356 (NLE)PasiūlymasTARYBOS SPRENDIMASdėl protokolo, kuriuo nustatomos Europos bendrijos ir San Tomė ir Prinsipės Demokratinės Respublikos žuvininkystės sektoriaus partnerystės susitarime numatytos žvejybos galimybės ir finansinis įnašas, pasirašymo Europos Sąjungos vardu ir jo laikino taikymoEUROPOS SĄJUNGOS TARYBA,atsižvelgdama į Sutartį dėl Europos Sąjungos veikimo, ypač į jos 43 straipsnio 2 dalį kartu su 218 straipsnio 5 dalimi,atsižvelgdama į Europos Komisijos pasiūlymą[3],kadangi:1.  Europos Sąjunga derėjosi su San Tomė ir Prinsipės Demokratine Respublika dėl 2007 m. liepos 23 d. žuvininkystės sektoriaus partnerystės susitarimo[4], kuriuo Europos Sąjungos laivams suteikiamos žvejybos galimybės vandenyse, į kuriuos San Tomė ir Prinsipės Demokratinė Respublika turi suverenias teises arba kurie priklauso jos jurisdikcijai žuvininkystės srityje, naujojo protokolo,2.  Pasibaigus deryboms 2010 m. liepos 15 d. buvo parafuotas naujas protokolas,3.  Ankstesnio susitarimo protokolas baigė galioti 2010 m. gegužės 31 d.4.  Reikėtų, kad naujasis susitarimo protokolas būtų pasirašytas Sąjungos vardu,5.  Kad būtų užtikrintas Europos laivų žvejybos veiklos tęstinumas, būtina, kad naujasis protokolas būtų taikomas kuo greičiau,6.  Europos Sąjunga suinteresuota patvirtinti laikiną šio naujojo protokolo taikymą.PRIĖMĖ ŠĮ SPRENDIMĄ:1 straipsnisSąjungos vardu leidžiama pasirašyti susitarimo protokolą, kuriuo nustatomos Europos bendrijos ir San Tomė ir Prinsipės Demokratinės Respublikos žuvininkystės sektoriaus partnerystės susitarime numatytos žvejybos galimybės ir finansinis įnašas, su sąlyga, kad jis bus sudarytas.Protokolo tekstas pridedamas prie šio sprendimo.2 straipsnisTarybos pirmininkas įgaliojamas paskirti asmenis, kuriems suteikiama teisė pasirašyti Europos Sąjungą įpareigojantį laikino taikymo susitarimą.3 straipsnisŠis sprendimas įsigalioja jo paskelbimo dieną. Jis skelbiamas Europos Sąjungos oficialiajame leidinyje .Šis sprendimas yra skirtas valstybėms narėms.Priimta Briuselyje [data]Tarybos varduPirmininkasPRIEDASProtokolaskuriuo nustatomos Europos Sąjungos ir San Tomė ir Prinsipės Demokratinės Respublikos žuvininkystės sektoriaus partnerystės susitarime numatytos žvejybos galimybės ir finansinis įnašas1 straipsnis Taikymo laikotarpis ir žvejybos galimybės1. Europos Sąjungos laivams 3 metų laikotarpiui pagal žuvininkystės sektoriaus partnerystės susitarimo 5 straipsnį suteiktos žvejybos galimybės nustatomos taip:Labai migruojančių žuvų rūšys (1982 m. Jungtinių Tautų jūrų teisės konvencijos 1 priede išvardytos rūšys).-  tunų žvejybos seineriai: 28 laivai-  dreifinėmis ūdomis žvejojantys laivai: 12 laivų.2. 1 dalis yra taikoma, atsižvelgiant į šio protokolo 5, 6, 8 ir 9 straipsnių nuostatas.2 straipsnis Finansinis įnašas ir mokėjimo tvarka1. Žuvininkystės sektoriaus partnerystės susitarimo 7 straipsnyje nustatytas finansinis įnašas 1 straipsnyje nurodytam laikotarpiui yra 2 047 500 EUR.2. Finansinis įnašas apima:7.  455 000 EUR metinę sumą už galimybę žvejoti San Tomė ir Prinsipės IEZ, atitinkančią 7 000 t metinį orientacinį kiekį ir8.  227 500 EUR metinę specialią sumą, skirtą San Tomė ir Prinsipės žuvininkystės politikai remti ir įgyvendinti.3. 1 dalis yra taikoma, atsižvelgiant į šio protokolo 3, 4, 5, 8 ir 9 straipsnių ir žuvininkystės sektoriaus partnerystės susitarimo 12 ir 13 straipsnių nuostatas.4. 1 dalyje numatytą metinį įnašą Europos Sąjunga moka po 682 500 EUR per metus šio protokolo taikymo laikotarpiu, tai atitinka 2 dalies a ir b punktuose numatytų metinių įnašų sumą.5. Jei Europos Sąjungos laivų San Tomė ir Prinsipės vandenyse sužvejotas bendras kiekis viršija 7 000 t kiekį per metus, visas metinis finansinis įnašas yra didinamas 65 EUR už kiekvieną papildomą sužvejotą toną. Tačiau metinis Europos Sąjungos mokamo finansinio įnašo dydis negali būti daugiau nei dvigubai didesnis už 2 dalies a punkte nurodytą sumą. Jei Europos Sąjungos laivų sužvejotas bendras kiekis viršija kiekį, atitinkantį dvigubą bendrą metinę sumą, suma, mokėtina už kiekį, kuriuo viršijama ši riba, išmokama kitais metais.6. Pirmaisiais metais mokėjimas atliekamas ne vėliau kaip praėjus šešiasdešimčiai (60) dienų po 14 straipsnyje nurodytos protokolo įsigaliojimo datos, o vėlesniais metais – ne vėliau kaip protokolo įsigaliojimo datą.7. 2 dalies a punkte numatyto finansinio įnašo paskirstymas yra išskirtinė San Tomė ir Prinsipės valdžios institucijų kompetencija.8. Visas šio protokolo šio straipsnio 1 dalyje nurodytas finansinis įnašas turi būti pervedamas į valstybinio iždo sąskaitą San Tomė ir Prinsipės centriniame banke.3 straipsnis Atsakingos ir tausios žuvininkystės skatinimas San Tomė ir Prinsipės vandenyse1. Ne vėliau kaip praėjus trims (3) mėnesiams po šio protokolo įsigaliojimo, žuvininkystės sektoriaus partnerystės susitarimo 9 straipsnyje numatytame jungtiniame komitete šalys susitaria dėl daugiametės sektoriaus programos ir jos taikymo taisyklių, ypač dėl:9.  metinių ir daugiamečių gairių, kuriomis remiantis bus naudojamas 2 straipsnio 2 dalies b punkte numatytas finansinis įnašas.10.  metinių ir daugiamečių tikslų, kuriuos įgyvendinant palaipsniui būtų įdiegta tausi ir atsakinga žuvininkystė, atsižvelgiant į San Tomė ir Prinsipės nacionalinės žuvininkystės ir kitų sričių politikos, susijusios arba įtakojančios tausios ir atsakingos žuvininkystės įdiegimą, prioritetus;11.  kasmetinio rezultatų vertinimo kriterijų ir tvarkos.2. Visus daugiametės sektoriaus programos pakeitimus šalys turi patvirtinti jungtiniame komitete.3. Kiekvienais metais San Tomė ir Prinsipės valdžios institucijos nusprendžia, ar prie 2 straipsnio 2 dalies b punkte numatyto finansinio įnašo reikia skirti papildomą sumą daugiametei sektoriaus programai įgyvendinti. Apie tokį skyrimą Europos Sąjungai pranešama ne vėliau kaip likus dviems 2 mėnesiams iki šio protokolo įsigaliojimo datos sukakties.4. Abi šalys kasmet įvertina daugiametės sektoriaus programos įgyvendinimo rezultatus. Jei po tokio vertinimo paaiškėja, kad nepatenkinamai įgyvendinami tikslai, kuriems įgyvendinti tiesiogiai naudojamas šio protokolo 2 straipsnio 2 dalies b punkte numatytas finansinis įnašas, Europos Komisija pasilieka teisę sumažinti šią finansinio įnašo dalį, kad programai įgyvendinti skirta suma atitiktų rezultatus.4 straipsnis Mokslinis bendradarbiavimas siekiant atsakingos žuvininkystės1. Šalys įsipareigoja skatinti atsakingą žuvininkystę San Tomė ir Prinsipės vandenyse, remdamosi tuose vandenyse žvejojančių įvairių laivynų laivų nediskriminavimo principu.2. Šio protokolo galiojimo laikotarpiu Europos Sąjunga ir San Tomė ir Prinsipė įsipareigoja bendradarbiauti stebint žuvininkystės išteklių būklę San Tomė ir Prinsipės žvejybos zonoje.3. Abi šalys laikosi Tarptautinės Atlanto tunų apsaugos komisijos (TATAK) rekomendacijų dėl atsakingo žvejybos rajonų valdymo.4. Pagal žuvininkystės sektoriaus partnerystės susitarimo 4 straipsnį, remdamosi TATAK priimtomis rekomendacijomis ir rezoliucijomis ir atsižvelgdamos į geriausias turimas mokslines išvadas, šalys tariasi žuvininkystės sektoriaus partnerystės susitarimo 9 straipsnyje numatyto jungtinio komiteto posėdyje ir priima žuvininkystės išteklių, kuriems taikomas šis protokolas, turinčių įtakos Europos Sąjungos laivų veiklai, tausaus naudojimo priemones.5 straipsnis Žvejybos galimybių pakoregavimas bendru sutarimu1. 1 straipsnyje numatytos žvejybos galimybės gali būti koreguojamos bendru sutarimu, jei TATAK rekomendacijose ir rezoliucijose patvirtinama, kad po tokio koregavimo ir toliau bus užtikrintas tausus San Tomė ir Prinsipės šiame protokole numatytų žuvininkystės išteklių valdymas. Tokiu atveju, proporcingai ir pro rata temporis pakoreguojamas 2 straipsnio 2 dalies a punkte numatytas finansinis įnašas. Tačiau bendra Europos Sąjungos mokamo finansinio įnašo suma negali viršyti 2 straipsnio 2 dalies a punkte nurodytos sumos daugiau nei dvigubai.6 straipsnis Naujos žvejybos galimybės1. Jei Europos Sąjungos laivai yra suinteresuoti 1 straipsnyje nenurodyta žvejybos veikla, tokios veiklos leidimą San Tomė ir Prinsipės valdžios institucijos išduoda tik po šalių tarpusavio konsultacijų. Tokias atvejais šalys susitaria dėl naujoms žvejybos galimybėms taikytinų sąlygų ir, jei reikia, padaro protokolo ir jo priedo pakeitimus.7 straipsnis Žvejybos veiklos vykdymo sąlygos. Išimties sąlyga1. Nepažeidžiant susitarimo 6 straipsnio, su Europos Sąjungos valstybės narės vėliava plaukiojantys laivai žvejybos veiklą San Tomė ir Prinsipės vandenyse gali vykdyti tik turėdami žvejybos leidimą, išduotą pagal šį protokolą ir jo priede nurodytas sąlygas.8 straipsnis Finansinio įnašo mokėjimo sustabdymas ir persvarstymas1. 2 straipsnio 2 dalies a ir b punktuose numatytas finansinis įnašas gali būti persvarstytas arba jo mokėjimas sustabdytas, jei susidaro viena ar kelios toliau išvardytos aplinkybės:12.  žvejybos veiklai San Tomė ir Prinsipės IEZ vandenyse trukdo neįprastos aplinkybės, apibrėžtos žuvininkystės sektoriaus partnerystės susitarimo 2h straipsnyje;13.  jei smarkiai pakinta politinės gairės, sąlygojusios šio protokolo sudarymą, viena iš šalių paprašo peržiūrėti jo nuostatas ir, jei reikia, jas pakeisti;14.  Europos Sąjunga konstatuoja, kad San Tomė ir Prinsipės valdžios institucijos pažeidė esminius ir pamatinius žmogaus teisių principus, kaip numatyta Kotonu susitarimo 9 straipsnyje.2. Europos Sąjunga pasilieka teisę iš dalies ar visiškai sustabdyti šio protokolo 2 straipsnio 2 dalies b punkte numatyto specialaus finansinio įnašo mokėjimą, jei:15.  jungtiniam komitetui atlikus įvertinimą, gauti rezultatai neatitinka programavimo tikslų;16.  šis finansinis įnašas nepanaudojamas.3. Bendru šalių sutarimu finansinis įnašas vėl pradedamas mokėti, kai tik atstatoma ankstesnė prieš 1 dalyje numatytus įvykius buvusi padėtis, ir (arba) kai 2 dalyje minėti finansinio įgyvendinimo rezultatai tai pateisina.9 straipsnis Protokolo įgyvendinimo sustabdymas1. Šio protokolo įgyvendinimas gali būti sustabdytas vienos iš šalių iniciatyva, jei susidaro viena ar kelios toliau išvardytos aplinkybės:17.  žvejybos veiklai San Tomė ir Prinsipės IEZ vandenyse trukdo neįprastos aplinkybės, apibrėžtos žuvininkystės sektoriaus partnerystės susitarimo 2h straipsnyje;18.  jei smarkiai pakinta politinės gairės, sąlygojusios šio protokolo sudarymą, viena iš šalių paprašo peržiūrėti jo nuostatas ir, jei reikia, jas pakeisti;19.  viena iš šalių konstatuoja, kad buvo pažeisti esminiai ir pamatiniai žmogaus teisių principai, kaip numatyta Kotonu susitarimo 9 straipsnyje;20.  Europos Sąjunga neatlieka 2 straipsnio 2 dalies a punkte numatyto finansinio įnašo mokėjimo dėl kitų priežasčių nei išvardytosios šio protokolo 8 straipsnyje;21.  į laivus, kuriems šis protokolas taikomas, neįlaipinami San Tomė ir Prinsipės stebėtojai, kaip nustatyta I priedo V skyriuje;22.  interpretuojant šį protokolą, kyla šalių ginčas;23.  viena iš šalių nesilaiko šio protokolo, priedo ir priedėlių nuostatų.2. Protokolo įgyvendinimas gali būti sustabdytas vienos iš šalių iniciatyva, jei tarp šalių kilusio ginčo nepavyko išspręsti jungtiniame komitete vykusiose konsultacijose.3. Norėdama sustabdyti protokolo taikymą, suinteresuotoji šalis raštu praneša apie savo ketinimą ne vėliau kaip prieš tris mėnesius iki dienos, kurią šis sustabdymas turėtų įsigalioti.4. Protokolo galiojimo sustabdymo atveju šalys toliau tariasi dėl draugiško iškilusio ginčo sprendimo. Kai toks sprendimas randamas, protokolas vėl pradedamas taikyti, o finansinio įnašo suma sumažinama proporcingai ir pro rata temporis , priklausomai nuo protokolo taikymo sustabdymo trukmės.10 straipsnis Taikomos nacionalinės teisės nuostatos1. San Tomė ir Prinsipės vandenyse veiklą vykdantiems Europos Sąjungos žvejybos laivams yra taikomos San Tomė ir Prinsipėje galiojančios teisės nuostatos, nebent žuvininkystės sektoriaus partnerystės susitarime arba šiame protokole, jo priede ir priedėliuose yra numatyta kitaip.2. San Tomė ir Prinsipės valdžios institucijos Europos Komisijai praneša apie visus su žuvininkystės sektoriumi susijusius teisės aktų pakeitimus arba naujus teisės aktus.3. Europos Komisija San Tomė ir Prinsipės valdžios institucijoms praneša apie visus su Europos Sąjungos tolimojo plaukiojimo žvejybos laivyno žvejybos veikla susijusius teisės aktų pakeitimus arba naujus teisės aktus.11 straipsnis TrukmėŠis protokolas ir jo priedas taikomi trejus metus nuo laikino taikymo dienos, kaip numatyta 13 ir 14 straipsniuose, nebent jie denonsuojami pagal 12 straipsnį.12 straipsnis Denonsavimas1. Norėdama denonsuoti šį protokolą, atitinkama šalis apie savo ketinimą kitai šaliai praneša raštu likus ne mažiau kaip šešiems (6) mėnesiams iki numatytos denonsavimo įsigaliojimo dienos.2. Po ankstesnėje dalyje numatyto pranešimo išsiuntimo šalys pradeda konsultacijas.13 straipsnis Laikinas taikymasŠis protokolas laikinai taikomas nuo jo pasirašymo dienos.14 straipsnis Įsigaliojimas1. Šis protokolas ir jo priedas įsigalioja nuo šalių pranešimo viena kitai apie šiam tikslui skirtų procedūrų baigimą dienos.PRIEDASEUROPOS SĄJUNGOS LAIVŲ ŽVEJYBOS VEIKLOS SAN TOMĖ IR PRINSIPĖS ŽVEJYBOS ZONOJE SĄLYGOSI SKYRIUS. ŽVEJYBOS LEIDIMų PARAIšKų TEIKIMO IR žVEJYBOS LEIDIMų IšDAVIMO FORMALUMAI1 skirsnis Žvejybos leidimų išdavimas1. Žvejybos San Tomė ir Prinsipės vandenyse leidimus (žvejybos licencijas) gali gauti tik reikalavimus atitinkantys laivai.2. Laivas atitinka reikalavimus, jei laivo savininkui, jo kapitonui arba pačiam laivui nėra uždrausta žvejybos veikla San Tomė ir Prinsipėje. Jie negali būti padarę San Tomė ir Prinsipės administracinės tvarkos pažeidimų, t. y. turi būti įvykdę visus ankstesnius įsipareigojimus, susijusius su San Tomė ir Prinsipėje pagal su Europos Sąjunga sudarytus žvejybos susitarimus vykdoma žvejybos veikla. Be to, jie turi atitikti Reglamento Nr. (EB) 1006/2008[5] nuostatas dėl žvejybos leidimų.3. Europos Sąjungos laivui, norinčiam gauti žvejybos leidimą, turi atstovauti San Tomė ir Prinsipėje reziduojantis agentas. Atstovo pavardė ir adresas nurodomi žvejybos leidimo paraiškoje.4. Europos Sąjungos kompetentingos institucijos San Tomė ir Prinsipės žuvininkystės ministerijai pateikia (elektroniniu būdu) paraiškas dėl kiekvieno laivo, pageidaujančio žvejoti pagal žuvininkystės sektoriaus partnerystės susitarimą, ne vėliau kaip prieš penkiolika (15) darbo dienų nuo prašomos leidimo galiojimo pradžios dienos. Jei jungtiniame komitete nenutariama kitaip, šio priedo įgyvendinimo tikslais Europos Sąjungos kompetentinga institucija laikoma Europos Sąjungos delegacija Gabone.5. Žuvininkystės ministerijai pateikiamos paraiškos yra parengiamos pagal I priedėlyje pateikiamus formos modelius. San Tomė ir Prinsipės valdžios institucijos imasi visų reikiamų priemonių, kad su žvejybos leidimo paraiška susiję duomenys būtų tvarkomi konfidencialiai. Tokie duomenys bus naudojami tik įgyvendinant žuvininkystės sektoriaus partnerystės susitarimą.6. Prie žvejybos leidimo paraiškos pridedami tokie dokumentai:- dokumentas, patvirtinantis nustatyto dydžio avanso sumokėjimą už leidimo galiojimo laikotarpį;- kiti dokumentai arba pažymėjimai, kurių reikalaujama remiantis specialiomis nuostatomis, pagal šį protokolą taikytinomis atitinkamo tipo laivams.7. Mokestis yra pervedamas į San Tomė ir Prinsipės valdžios institucijų nurodytą sąskaitą, kaip nurodyta šio protokolo 2 straipsnio 8 dalyje.8. Į šį mokestį įskaitomi visi nacionaliniai ir vietos mokesčiai išskyrus uosto ir paslaugų mokesčius.9. Žvejybos leidimus visiems laivams San Tomė ir Prinsipės žuvininkystės ministerija per 15 darbo dienų nuo tos dienos, kai gauna visus 6 punkte nurodytus dokumentus, perduoda laivų savininkams arba jų atstovams per Europos Sąjungos delegaciją Gabone.10. Jei žvejybos leidimo pasirašymo metu Europos Sąjungos delegacijos tarnybos nedirba, leidimas gali būti perduodamas tiesiogiai laivo agentui, o jo kopija nusiunčiama delegacijai.11. Žvejybos leidimas išduodamas konkrečiam laivui ir negali būti perleidžiamas.12. Tačiau Europos Sąjungai paprašius ir esant įrodytam force majeure atvejui vieno laivo leidimas pakeičiamas nauju kitam tokios pačios kategorijos laivui, kaip nurodyta protokolo 1 straipsnyje, skirtu leidimu nemokant naujo mokesčio. Tokiu atveju sužvejotas kiekis, norint nustatyti galimą papildomą mokėjimą, bus apskaičiuojamas sudedant abiejų laivų sužvejotą kiekį.13. Keičiamo laivo savininkas arba jo atstovas per Europos Sąjungos delegaciją Gabone panaikintą žvejybos leidimą grąžina San Tomė ir Prinsipės žuvininkystės ministerijai.14. Naujas žvejybos leidimas įsigalioja tą dieną, kai San Tomė ir Prinsipės žuvininkystės ministerijai grąžinamas panaikintas leidimas. Europos Sąjungos delegacijai Gabone pranešama apie žvejybos leidimo perleidimą.15. Žvejybos leidimas visą laiką turi būti laikomas laive.2 skirsnis Su žvejybos leidimais susijusios sąlygos. Mokesčiai ir avansai1. Žvejybos leidimai galioja vienerius metus.2. Tunų žvejybos seineriams ir dreifinėmis ūdomis žvejojantiems laivams yra nustatytas 35 EUR mokestis už San Tomė ir Prinsipės žvejybos zonoje sužvejotą vieną žuvų toną.3. Leidimai išduodami, kai kompetentingoms nacionalinėms institucijoms pervedami tokie fiksuoto dydžio mokesčiai:- 6 125 EUR suma už kiekvieną tunų žvejybos seinerį, lygi mokėtiniems mokesčiams už 175 t per metus sužvejotų žuvų;- 2 275 EUR suma už kiekvieną dreifinėmis ūdomis žvejojantį laivą, lygi mokėtiniems mokesčiams už 65 t per metus sužvejotų žuvų.4. Ataskaitą už „n“ metus Europos Komisija (Europos Sąjungos delegacija Gabone) sudaro ne vėliau kaip per šešiasdešimt (60) dienų po protokolo įsigaliojimo datos sukakties „n+1“ metais, remdamasi laivų savininkų parengtomis ir mokslo institutų, įgaliotų tikrinti valstybių narių sužvejoto žuvų kiekio duomenis (IRD – Institut de Recherche pour le Développement , IEO – Instituto Español de Oceanografia , IPIMAR – Instituto de Investigação das Pescas e do Mar ), patvirtintomis sužvejotų žuvų kiekio deklaracijomis.5. Ši ataskaita tuo pačiu metu pateikiama San Tomė ir Prinsipės žuvininkystės ministerijai ir laivų savininkams.6. Galimą papildomą mokesčio sumą (už sužvejotą kiekį, viršijantį 175 t tunų žvejybos seineriams ir 65 t dreifinėmis ūdomis žvejojantiems laivams) laivų savininkai San Tomė ir Prinsipės kompetentingoms nacionalinėms institucijoms į šio skyriaus 1 skirsnio 7 dalyje nuodytą sąskaitą perveda ne vėliau kaip per tris (3) mėnesius po protokolo įsigaliojimo datos sukakties „n+1“ metais, mokėdami 35 EUR už toną.7. Tačiau jei galutinėje ataskaitoje nurodyta suma yra mažesnė už šio skirsnio 3 punkte nurodytą avanso sumą, laivo savininkui skirtumas negrąžinamas.II SKYRIUS. ŽVEJYBOS ZONOS1. Pagal šį protokolą San Tomė ir Prinsipės vandenyse žvejojantys Europos Sąjungos laivai – tunų žvejybos seineriai ir dreifinėmis ūdomis žvejojantys laivai – galės vykdyti žvejybos veiklą vandenyse, esančiuose ne arčiau kaip 12 jūrmylių atstumu nuo bazinių linijų.2. San Tomė ir Prinsipės išskirtinės ekonominės zonos koordinatės nurodytos 3 priedėlyje.3. Bet kokia žvejybos veikla draudžiama zonoje, kuri skirta bendram San Tomė ir Prinsipės bei Nigerijos naudojimui; zonos koordinatės pateiktos 3 priedėlyje.III SKYRIUS. STEBĖJIMAS IR PRIEŽIŪRA1 skirsnis Sužvejoto kiekio registravimas1. Visų laivų, kuriems pagal protokolą leidžiama žvejoti San Tomė ir Prinsipės vandenyse, kapitonai privalo San Tomė ir Prinsipės žuvininkystės ministerijai pranešti apie sužvejotą kiekį, kad būtų įmanoma tikrinti sužvejotą kiekį, kurį patvirtina moksliniai institutai taikant I skyriaus 2 skirsnio 5 punkte numatytą tvarką. Apie sužvejotą kiekį pranešama laikantis šių taisyklių:1.1. Sąjungos laivai, kuriems pagal šį protokolą leista žvejoti San Tomė ir Prinsipės vandenyse, kiekvieno išplaukimo San Tomė ir Prinsipės vandenyse metu kasdien privalo pildyti laivo žurnalą (2 priedėlis). Žurnalas pildomas ir tuomet, kai žuvų sužvejota nebuvo.1.2 Laivų kapitonai laivo žurnalo kopijas siunčia San Tomė ir Prinsipės žuvininkystės ministerijai ir I skyriaus 2 skirsnio 4 dalyje nurodytiems mokslo institutams.2. Laikotarpiai, kuriais laivas nebuvo San Tomė ir Prinsipės vandenyse, pažymimi žurnale, įrašant „Ne San Tomė ir Prinsipės IEZ“.3. Formos pildomos įskaitomai, jas pasirašo laivo kapitonas ar teisiškai įgaliotas jo atstovas.4. Jei laivas nesilaiko šio skyriaus nuostatų, San Tomė ir Prinsipės Vyriausybė sustabdys jo žvejybos leidimo galiojimą, kol bus atlikti formalumai, ir laivo savininkui skirs San Tomė ir Prinsipės galiojančiais teisės aktais nustatytą baudą. Apie tai nedelsiant pranešama Europos Komisijai ir laivo vėliavos valstybei.5. Deklaracijose pateikiamas kiekvieno reiso metu laivo sužvejotas kiekis. Deklaracijos elektroniniu būdu pateikiamos San Tomė ir Prinsipės žuvininkystės ministerijai (nusiunčiant kopiją Europos Komisijai) po kiekvieno reiso ir visada – prieš laivui išplaukiant iš San Tomė ir Prinsipės vandenų. Abu informacijos gavėjai laivui nedelsdami elektroniniu būdu išsiunčia gavimo patvirtinimą, o taip pat nusiunčia patvirtinimo kopijas vienas kitam.6. Per žvejybos leidimo galiojimo metus pagal šio priedo I skyriaus 2 skirsnio 1 punktą persiųstų deklaracijų popieriniai originalai San Tomė ir Prinsipės žuvininkystės ministerijai perduodami per 45 dienas nuo paskutinio minėto periodo žvejybos reiso. Tuo pat metu Europos Komisijai išsiunčiamos jų popierinės kopijos.7. Abi šalys įsipareigoja sukurti veikiančią tik elektroniniais visų duomenų mainais pagrįstą kiekio deklaravimo sistemą: todėl abi šalys turi numatyti, kad popierinė kiekio deklaravimo versija greitai bus pakeista elektroninio formato versija.8. Jei įvedus elektroninę sužvejoto kiekio deklaravimo sistemą ji sugestų, sužvejotas kiekis bus deklaruojamas remiantis 5 ir 6 dalimis tol, kol gedimas bus pašalintas.2 skirsnis Pranešimų apie sužvejotą kiekį perdavimas. Įplaukimas į San Tomė ir Prinsipės vandenis ir išplaukimas iš jų1. Europos Sąjungos laivo, kuriam pagal šį protokolą leista žvejoti San Tomė ir Prinsipės vandenyse, reiso trukmė šiame priede yra apibrėžiama taip:- laikotarpis nuo laivo įplaukimo į San Tomė ir Prinsipės žvejybos zoną iki išplaukimo iš jos;- arba laikotarpis nuo laivo įplaukimo į San Tomė ir Prinsipės žvejybos zoną iki perkrovimo, atliekamo San Tomė ir Prinsipės vandenyse;- arba laikotarpis nuo įplaukimo į San Tomė ir Prinsipės vandenis iki žuvų iškrovimo San Tomė ir Prinsipėje.2. Pagal šį protokolą San Tomė ir Prinsipės vandenyse žvejojantys Europos Sąjungos laivai San Tomė ir Prinsipės kompetentingoms institucijoms ne vėliau kaip prieš tris valandas praneša apie ketinimą įplaukti į San Tomė ir Prinsipės vandenis ar išplaukti iš jų.3. Pranešdami apie ketinimą įplaukti į San Tomė ir Prinsipės IEZ ar išplaukti iš jos laivai taip pat praneša savo poziciją ir koks yra sužvejotų žuvų kiekis laive nepažeidžiant 2 skirsnio nuostatų. Šie nustatytą formą naudojant parengti pranešimai siunčiami e. paštu arba faksu 4 priedėlyje nurodytais adresais. Tačiau San Tomė ir Prinsipės kompetentingos institucijos nuo šios prievolės gali atleisti dreifinėmis ūdomis žvejojančius laivus, kuriuose nėra minėtos techninės įrangos pranešimams siųsti ir leisti jiems perduoti duomenis naudojant radijo ryšį. Šie pranešimai siunčiami pageidautina e. paštu (dpescas1@cstome.net), arba faksu (++ 239 2222 828); jei neįmanoma siųsti e. paštu ar faksu – perduodami per radiją (dažnis: nuo 8 val. iki 10 val. – 12.00 Hz, nuo 14 val. iki 17 val. – 8.634 Hz).4. Žvejybos operacijų vykdymas apie tai nepranešus San Tomė ir Prinsipės kompetentingai institucijai yra toks pat pažeidimas, kaip žvejyba be žvejybos leidimo; taikomos nacionaliniuose įstatymuose numatytos sankcijos.5. Išduodant žvejybos leidimą, laivams taip pat pateikiamas e. pašto adresas, fakso ir telefono numeriai ir radijo dažniai.3 skirsnis Perkrovimai1 Pagal šį protokolą San Tomė ir Prinsipės vandenyse žvejojantys Europos Sąjungos laivai perkraunantys sužvejotas žuvis San Tomė ir Prinsipės vandenyse, privalo tai atlikti San Tomė ir Prinsipės uostų akvatorijose.1.1. Tokių laivų savininkai ne vėliau kaip prieš 24 valandas turi San Tomė ir Prinsipės kompetentingoms institucijoms pateikti tokią informaciją:-  perkrovime dalyvaujančių žvejybos laivų pavadinimus;-  krovininio laivo pavadinimą;-  perkraunamų rūšių (atskirai kiekvienos rūšies) kiekį tonomis, nurodant sužvejojimo vietą;-  perkrovimo dieną;-  perkrauto krovinio gavėją.2. Perkrauti leidžiama tik šiose vietovėse: Fernão Dias, Neves, Ana Chaves .3. Perkrovimas laikomas laivo išplaukimu iš San Tomė ir Prinsipės vandenų. Todėl laivai San Tomė ir Prinsipės kompetentingoms institucijoms turi pateikti sužvejoto kiekio deklaracijas ir pranešti apie savo ketinimus tęsti žvejybą San Tomė ir Prinsipės vandenyse arba ketinimus iš jų išplaukti.4. Prieš tai išdėstytuose punktuose nenumatytos perkrovimo operacijos San Tomė ir Prinsipės vandenyse yra draudžiamos. Pažeidus šias nuostatas taikomos galiojančiuose San Tomė ir Prinsipės teisės aktuose numatytos nuobaudos.4 skirsnis Palydovinė kontrolėPagal šį protokolą žvejojantys Europos Sąjungos laivai taip pat stebimi naudojant palydovinę kontrolės sistemą, be diskriminacijos ir remiantis toliau pateiktomis nuostatomis:1. Kad būtų galima vykdyti palydovinę kontrolę, laivų savininkų atstovams ar agentams bei vėliavos valstybių kontrolės centrams San Tomė ir Prinsipės valdžios institucijos perduoda San Tomė ir Prinsipės žvejybos zonos ribų geografines koordinates.2. Remdamosi 4 priedėlyje pateikta forma, šalys pasikeis informacija apie https adresus ir keitimosi informacija tarp kontrolės centrų elektroniniu būdu specifikacijas, laikantis 4 ir 6 punktuose nustatytų sąlygų. Į šią informaciją turi būti įtraukta, kiek tai įmanoma, pavardės, telefonų, teleksų ir faksų numeriai bei elektroninio pašto adresai, kuriuos kontrolės centrai gali naudoti keisdamiesi bendra informacija.3. Laivo buvimo koordinatės yra nustatomos su ne didesne kaip 500 m paklaida ir 99 % pasikliaujamuoju intervalu.4. Jei pagal šį protokolą San Tomė ir Prinsipės vandenyse veikiantis Europos Sąjungos laivas, kuriam pagal ES teisę yra taikoma stebėsena naudojant palydovų sistemą, įplaukia į San Tomė ir Prinsipės žvejybos zoną, valstybės, su kurios vėliava laivas plaukioja, kontrolės centras nedelsdamas perduoda reguliarias (ne rečiau kaip kas 2 valandas) ataskaitas apie jo buvimo vietą San Tomė ir Prinsipės žvejybos stebėsenos centrui. Pranešimai yra identifikuojami kaip laivo buvimo vietos ataskaitos.5. 4 punkte minimi pranešimai yra perduodami elektroniniu būdu naudojant https formatą, nepridedant papildomų protokolų. Šie pranešimai pateikiami realiu laiku, laikantis 4 priedėlio lentelėje nurodyto formato.5.1 Laivams draudžiama išjungti palydovinės kontrolės įtaisą, kai jie yra San Tomė ir Prinsipės vandenyse.6. Jei kyla techninių trukdžių arba įvyksta žvejybos laive esančios stebėsenai naudojant palydovų sistemą skirtos įrangos gedimas, laivo kapitonas kuo greičiau perduoda informaciją, nustatytą 4 punkte, valstybės, su kurios vėliava laivas plaukioja, kontrolės centrui. Tokiu atveju laivo buvimo vietos ataskaitas būtina siųsti kas 24 valandas, kol laivas yra San Tomė ir Prinsipės vandenyse.6.1 Į šią bendrą laivo buvimo vietos ataskaitą įtraukiamos kasvalandinės pozicijos, užregistruotos laivo kapitono per tas 24 valandas.6.2 Valstybės, su kurios vėliava laivas plaukioja, kontrolės centras arba pats laivas nedelsdamas nusiunčia šią informaciją į San Tomė ir Prinsipės žvejybos stebėsenos centrą.6.3 Esant reikalui ar neaiškumams San Tomė ir Prinsipės valdžios institucijos valstybės, su kurios vėliava laivas plaukioja, kontrolės centro gali paprašyti papildomos informacijos apie konkretų laivą.7. Sugedusi įranga yra suremontuojama arba pakeičiama, kai tik laivas grįžta iš žvejybos reiso, bet kokiu atveju ne vėliau kaip per vieną mėnesį. Pasibaigus šiam terminui laivas nebeturi teisės išplaukti į naują žvejybos reisą nesuremontavęs arba nepakeitęs įrangos.8. Stebėsenos naudojant palydovų sistemą įrangos sudedamosios dalys ir programinė įranga turi būti apsaugotos nuo falsifikavimo, t. y. neturi būti įmanoma įvesti ar siųsti neteisingą buvimo vietą ar kitaip manipuliuoti duomenimis. Sistema turi būti visiškai automatinė ir veikti bet kuriuo metu, nepriklausomai nuo aplinkos sąlygų. Draudžiama stebėsenos naudojant palydovų sistemą įrangą sunaikinti, sugadinti, padaryti neveikiančią ar sukelti interferenciją.8.1 Laivo kapitonas turi įsitikinti, kad:- duomenys nėra pakeisti;- prie įrenginio prijungtos antenos ar antenų niekas neužstoja;- įrenginio maitinimas neišjungtas;- įrenginys neiškeltas iš laivo ar tos vietos, kurioje jis buvo instaliuotas;- apie bet kokį įrenginio pakeitimą būtų nedelsiant pranešta kompetentingai San Tomė ir Prinsipės institucijai.8.2 Dėl bet kokio prieš tai išvardytų nuostatų pažeidimo laivui esant San Tomė ir Prinsipės vandenyse kapitonui ir laivo savininkui gali tekti atsakyti prieš San Tomė ir Prinsipės įstatymus ir teisės aktus.9. Valstybių, su kurių vėliavoms plaukioja laivai, kontrolės centrai atlieka savo laivų judėjimo San Tomė ir Prinsipės vandenyse priežiūrą. Tais atvejais, kai laivų priežiūra nėra vykdoma nustatytomis sąlygomis, apie tai nedelsiant informuojamas San Tomė ir Prinsipės žvejybos stebėsenos centras ir pradedama taikyti 6 punkte numatyta procedūra.10. Valstybių, su kurių vėliavoms plaukioja laivai, kontrolės centrai ir San Tomė ir Prinsipės žvejybos stebėsenos centras bendradarbiauja, kad šios nuostatos būtų įgyvendintos. Jei San Tomė ir Prinsipės žvejybos stebėsenos centras nustato, kad valstybė, su kurios vėliava plaukioja laivas, neteikia 4 punkte nurodytos informacijos, kitai šaliai nedelsiant apie tai pranešama. Gavusi tokį pranešimą, pastaroji privalo per 24 val. atsakyti San Tomė ir Prinsipės žvejybos stebėsenos centrą, kodėl neteikiami pranešimai ir nurodyti pagrįstą terminą, nuo kurio bus vėl laikomasi nuostatų. Jei pasibaigus nurodytam terminui nuostatų laikytis nepradedama, abi šalys ginčą sprendžia raštu arba taip, kaip nurodyta 14 punkte.11. Kitai šaliai pagal šias nuostatas perduoti stebėsenos duomenys skirti tik San Tomė ir Prinsipės institucijų atliekamai ES laivų, žvejojančių pagal žuvininkystės sektoriaus partnerystės susitarimą, kontrolei ir stebėsenai. Šie duomenys jokiu būdu negali būti perduoti trečiosioms šalims.12. Šalys susitaria gavusios prašymą keistis informacija apie stebėsenai naudojant palydovines sistemas skirtą įrangą, siekdamos patikrinti, kad visa įranga visiškai atitinka kitos šalies šių nuostatų tikslais keliamus reikalavimus.13. Šalys susitaria persvarstyti šias nuostatas, kai tai bus reikalinga, ypač su laivais susijusių nesklandumų ar anomalijų atveju. Apie tokius atvejus San Tomė ir Prinsipės kompetentinga institucija vėliavos valstybei turi pranešti ne vėliau kaip likus 15 dienų iki persvarstymui skirto susirinkimo.14. Iškilę ginčai dėl šių nuostatų išaiškinimo ar taikymo yra sprendžiami šalims konsultuojantis žuvininkystės sektoriaus partnerystės susitarimo 9 straipsnyje numatytame jungtiniame komitete.IV SKYRIUS. JūREIVIų PRIėMIMAS į LAIVą1. Tunų žvejybos seinerių ir dreifinėmis ūdomis žvejojančių laivų savininkai įdarbina AKR šalių piliečius laikydamiesi toliau nurodytų sąlygų ir apribojimų:- per trečiosios šalies žvejybos zonoje vykdomą tunų žvejybos sezoną tunų žvejybos seineriuose ne mažiau kaip 20 % į laivą priimtų jūreivių turi būti iš San Tomė ir Prinsipės ar kitos AKR šalies;- per trečiosios šalies žvejybos zonoje vykdomą žvejybos sezoną dreifinėmis ūdomis žvejojančiuose laivuose ne mažiau kaip 20 % į laivą priimtų jūreivių turi būti iš San Tomė ir Prinsipės ar kitos AKR šalies.2. Laivų savininkai stengiasi priimti papildomų San Tomė ir Prinsipės jūreivių.3. Į savo laivus priimamus jūreivius laivų savininkai laisvai pasirenka iš tinkamų ir kvalifikuotų jūreivių sąrašo, kurį turi San Tomė ir Prinsipės agentai.4. Laivo savininkas arba jo atstovas San Tomė ir Prinsipės kompetentingai institucijai praneša į atitinkamą laivą priimtų jūreivių pavardes, nurodydamas įrašą įgulos pareigybių sąraše.5. Į Europos Sąjungos žvejybos laivus priimtiems jūreiviams be apribojimų taikoma Tarptautinės darbo organizacijos (TDO) pagrindinių darbo principų ir teisių deklaracija. Tai pirmiausia susiję su laisve jungtis į asociacijas, galiojančiu teisės į kolektyvines darbuotojų derybas pripažinimu ir diskriminacijos panaikinimu darbo ir profesinėje srityse.6. San Tomė ir Prinsipės bei AKR šalių jūreivių darbo sutartys, kurių viena kopija perduodama darbo ministerijai, žuvininkystės ministerijai ir sutartis pasirašančioms šalims, sudaromos tarp laivo savininko atstovo(-ų) ir jūreivių ir (arba) jų profesinių sąjungų ar jų atstovų. Šiomis sutartimis jūreiviams užtikrinamos skirtinos jiems taikomos remiantis galiojančiais įstatymais socialinės garantijos, įskaitant draudimą mirties, ligos ar nelaimingo atsitikimo atveju.7. Atlyginimą šalių jūreiviams moka laivų savininkai. Atlyginimas nustatomas bendru laivų savininkų arba jų atstovų ir jūreivių ir (arba) jų profesinių sąjungų arba atstovų sutarimu. Tačiau šalių jūreivių atlyginimo sąlygos negali būti blogesnės nei taikomos atitinkamų trečiųjų šalių laivų įguloms ir bet kokiu atveju ne blogesnės už TDO normas.8. Visi Europos Sąjungos laivuose įdarbinti jūreiviai dieną prieš pasiūlytą jų priėmimo į laivą datą prisistato paskirto laivo kapitonui. Jei jūreivis neatvyksta numatytą jo priėmimo į laivą dieną ir valandą, laivo savininkas savaime atleidžiamas nuo įpareigojimo priimti tą jūreivį į laivą.9. Jei San Tomė ir Prinsipės ar AKR šalių jūreiviai į laivą nepriimami dėl priežasčių, nenurodytų pirmesnėje pastraipoje, atitinkamų laivų savininkai privalo už kiekvieną žvejybos reiso dieną San Tomė ir Prinsipės vandenyse ir už kiekvieną laivą sumokėti nustatytą 20 EUR dydžio sumą. Ši suma yra sumokama ne vėliau kaip iki šio priedo I skyriaus 2 skirsnio 4 punkte nurodyto termino.10. Šios lėšos yra skiriamos mokyti žvejybos AKR jūreivius ir yra pervedamos į San Tomė ir Prinsipės institucijų nurodytą sąskaitą.V SKYRIUS. STEBėTOJAI1. ES laivai, kuriems pagal šį protokolą leista žvejoti San Tomė ir Prinsipės vandenyse, laikydamiesi toliau nurodytų sąlygų į laivą priima San Tomė ir Prinsipės žuvininkystės ministerijos paskirtus stebėtojus:1.1 San Tomė ir Prinsipės valdžios institucijoms paprašius, į Europos Sąjungos laivus yra priimamas tų institucijų paskirtas stebėtojas, kurio užduotis – patikrinti San Tomė ir Prinsipės vandenyse sužvejotą žuvų kiekį.1.2 San Tomė ir Prinsipės kompetentinga institucija sudaro laivų, į kurios turi būti priimtas stebėtojas, sąrašą, o taip pat stebėtojų, kurie turi būti paskirti dirbti laivuose, sąrašą. Šie sąrašai nuolat atnaujinami. Sąrašai pateikiami Europos Komisijai, iš karto juos sudarius, o vėliau – kas tris mėnesius, jei jie atnaujinami.1.3 Atitinkamų laivų savininkams arba jų atstovams paskirto stebėtojo laive pavardę San Tomė ir Prinsipės kompetentinga institucija praneša išduodama žvejybos leidimą arba ne vėliau kaip iki planuojamo stebėtojo atvykimo į laivą likus 15 dienų.2. Stebėtojas laive būna vieną reisą. Tačiau, San Tomė ir Prinsipės kompetentingoms institucijoms oficialiai paprašius, stebėtojas laive gali būti kelis žvejybos reisus, priklausomai nuo laivo planuojamos vidutinės žvejybos reiso trukmės. Kompetentingos institucijos tokį prašymą pateikia pranešdamos konkrečiame laive dirbti paskirto stebėtojo pavardę.3. Stebėtojo priėmimo į laivą sąlygas bendru sutarimu nustato laivo savininkas arba jo atstovas ir kompetentingos institucijos.4. Stebėtojas į laivą įlaipinamas ir išlaipinamas laivo savininko pasirinktame uoste. Įlaipinama pirmo žvejybos reiso San Tomė ir Prinsipės vandenyse pradžioje, po to, kai yra praneštas paskirtų laivų sąrašas.5. Atitinkami laivų savininkai per dvi savaites ir ne vėliau kaip prieš 10 dienų praneša apie paregionio uostus, kuriose stebėtojai bus įlaipinti į laivą ar išlaipinti iš jo bei atitinkamas datas.6. Jei stebėtojas į laivą priimamas ne San Tomė ir Prinsipėje, stebėtojo kelionės išlaidas padengia laivo savininkas. Jei laivas, kuriame yra stebėtojas, išplaukia iš San Tomė ir Prinsipės žvejybos zonos, imamasi visų būtinų priemonių, kad stebėtojas galėtų grįžti kuo greičiau, jo kelionės išlaidas padengia laivo savininkas.7. Jeigu stebėtojas į sutartą vietą neatvyksta per dvylika valandų nuo sutarto laiko, laivo savininkas atleidžiamas nuo įsipareigojimo priimti stebėtoją į laivą.8. Su stebėtoju laive elgiamasi kaip su pareigūnu. Laivui vykdant veiklą San Tomė ir Prinsipės vandenyse, stebėtojas atlieka tokias užduotis:8.1 stebi laivo žvejybos veiklą,8.2 tikrina žvejybos operacijas vykdančio laivo buvimo vietą,8.3 registruoja naudojamus žvejybos įrankius,8.4 tikrina į laivo žurnalą įrašytus San Tomė ir Prinsipės vandenyse sužvejoto žuvų kiekio duomenis,8.5 tikrina antrinio laimikio procentinę dalį ir įvertina išmetamą pardavimui tinkamų žuvų kiekį,8.6 bet kuriuo tinkamu būdu savo kompetentingai įstaigai praneša žvejybos duomenis, įskaitant laive esančių pagrindinių žvejojamų rūšių žuvų ir papildomų žvejojamų rūšių žuvų kiekį.9. Kapitonas imasi visų jam įgaliojimais suteiktų priemonių, siekdamas užtikrinti savo pareigas atliekančio stebėtojo fizinį ir psichologinį saugumą.10 Stebėtojui suteikiama visa reikalinga įranga pareigoms vykdyti. Kapitonas jam suteikia galimybę naudotis užduočių vykdymui reikalingomis ryšio priemonėmis, susipažinti su dokumentais, tiesiogiai susijusiais su laivo žvejybos veikla, įskaitant laivo žurnalą ir navigacijos knygą ir patekti į laivo dalis, būtinas, kad būtų lengviau atlikti užduotis.11. Būdamas laive, stebėtojas:11.1 privalo imtis visų reikalingų veiksmų tam, kad užtikrintų, jog dėl jo priėmimo į laivą sąlygų ir buvimo laive nenutrūktų žvejybos operacijos ir nebūtų trukdoma jų vykdyti,11.2 privalo tausoti laive esantį turtą ir įrangą, bei paisyti visų laivui priklausančių dokumentų konfidencialumo.12. Pasibaigus stebėjimo laikui, prieš išvykdamas iš laivo stebėtojas parengia veiklos ataskaitą, kuri yra perduodama San Tomė ir Prinsipės kompetentingoms institucijoms, Europos Komisijai nusiunčiant jos kopiją. Ataskaitą jis pasirašo stebint kapitonui, kuris gali pridėti jo manymu naudingų pastabų, arba pasirūpinti, kad tokios pastabos būtų pridėtos, ir po jomis pasirašo. Stebėtojui išvykstant iš laivo, jo kapitonui yra įteikiama ataskaitos kopija.13. Laivo savininkas savo sąskaita užtikrina stebėtojų apgyvendinimo ir maitinimo laive sąlygas, kurios atitinka pareigūnams taikomas sąlygas, atsižvelgiant į laivo galimybes.14. Stebėtojo atlyginimą ir socialines įmokas moka San Tomė ir Prinsipė.VI SKYRIUS. KONTROLėEuropos laivai turi laikytis TATAK nustatytų priemonių ir rekomendacijų dėl žvejybos įrangos, jos techninių specifikacijų ir kitų techninių priemonių, taikomų jų vykdomai žvejybos veiklai.1. Laivų sąrašas1.1. Europos Sąjunga reguliariai atnaujina jos turimą laivų, kuriems laikantis šio protokolo yra išduoti žvejybos leidimai (žvejybos licencijos), sąrašo projektą. Apie šį sąrašą, jį sudarius ir po kiekvieno atnaujinimo, yra pranešama už žvejybos kontrolę atsakingai San Tomė ir Prinsipės institucijai.2. Kontrolės procedūros2.1 Europos Sąjungos laivų, kuriems leista žvejoti San Tomė ir Prinsipės vandenyse ir kurie juose žvejoja, kapitonai sudaro galimybę ir padeda San Tomė ir Prinsipės pareigūnams, įgaliotiems atlikti žvejybos veiklos patikrinimus ir kontrolę, patekti į laivą ir atlikti savo užduotis.2.2. Pareigūnai laive praleidžia ne daugiau laiko nei yra būtina užduotims atlikti.2.3. Atlikus patikrinimą ir kontrolę laivo kapitonui ir Europos Sąjungos delegacijai Gabone pateikiama patikrinimo ataskaitos kopija.2.4. Siekiant palengvinti saugias patikrinimų procedūras ir tuo pačiu nepažeisti San Tomė ir Prinsipės įstatymų, laivo kontrolė turi būti vykdoma taip, kad patikrinimų platformos ir inspektoriai būtų traktuojami kaip San Tomė ir Prinsipės pareigūnai.2.5 III skyriaus 3 skirsnio 2 punkte nurodytose San Tomė ir Prinsipės vietovėse atliekančių perkrovimo operacijas Europos Sąjungos laivų kapitonai sudaro galimybę ir padeda San Tomė ir Prinsipės inspektoriams atlikti šių operacijų kontrolę.VII SKYRIUS. PAŽEIDIMAI1.1 San Tomė ir Prinsipės kompetentingos institucijos ne vėliau kaip per 24 valandas vėliavos valstybei ir Europos Komisijai praneša apie bet kokį patikrinimą, kurio metu buvo konstatuotas Europos Sąjungos laivo padarytas pažeidimas.1.2 Vėliavos valstybei ir Europos Komisijai taip pat pateikiamas trumpas pranešimas apie tokio konstatavimo aplinkybes ir priežastis.2. Laivo patikrinimo protokolas2.1 Laivo kapitonas turi pasirašyti San Tomė ir Prinsipės kompetentingų institucijų surašytą pažeidimo protokolą.2.2 Dokumento pasirašymas neatima iš kapitono gynimosi teisių, kuriomis jis gali pasinaudoti ginčydamas įtariamą pažeidimą, kuriuo jis kaltinamas.2.3 Kapitonas turi nuplukdyti savo laivą į San Tomė ir Prinsipės institucijų nurodytą uostą. Nedidelio pažeidimo atveju San Tomė ir Prinsipės kompetentingos institucijos gali leisti sulaikytam laivui tęsti žvejybą.3. Konsultacinis susirinkimas pažeidimo atveju3.1 Prieš nusprendžiant imtis kokių nors priemonių laivo kapitono ar įgulos atžvilgiu, ar veiksmų dėl laivo krovinio ir įrangos, išskyrus veiksmus, būtinus išsaugoti įtariamo pažeidimo įrodymams, per vieną darbo dieną nuo pirmiau minėtos informacijos gavimo sušaukiamas Europos Komisijos ir San Tomė ir Prinsipės kompetentingų institucijų konsultacinis susirinkimas, kuriame, esant galimybei, dalyvauja atitinkamos valstybės narės atstovas.3.2 Konsultaciniame susirinkime šalys pasikeičia dokumentais ir informacija, galinčia padėti išsiaiškinti nustatytų faktų aplinkybes. Laivo savininkui arba jo atstovui pranešami konsultacinio susirinkimo rezultatai ir galimos priemonės, kurių gali būti imtasi dėl laivo sulaikymo patikrinimui.4. Laivo sulaikymo patikrinimui reguliavimas4.1. Prieš pradedant teismo procedūrą, dėl įtariamo pažeidimo siekiama susitarti taikant kompromiso procedūrą išskyrus atvejus, kai taikoma baudžiamoji teisė. Ši procedūra baigiama ne vėliau kaip per tris darbo dienas nuo laivo sulaikymo patikrinimui.4.2. Kompromiso procedūros atveju mokėtina baudos suma yra nustatoma, remiantis San Tomė ir Prinsipės teisės aktais.4.3. Jei nepavykta susitarti kompromiso būdu ir dėl to bylą nagrinėja kompetentingas teismas, laivo savininkas turi įnešti banko užstatą, nustatytą atsižvelgiant į išlaidas, kurias sukelia laivo sulaikymas, o taip pat sumokėti baudas ir kompensacijas už sukeltą žalą, skiriamas už pažeidimą atsakantiems asmenims, pervesdamas lėšas į San Tomė ir Prinsipės kompetentingų institucijų nurodytą banką.4.4. Banko užstato negalima atsiimti, kol nėra pasibaigusi teismo procedūra. Jis grąžinamas, jei procedūra baigiama be nuteisimo. Jei teismas nusprendžia skirti baudą, kuri yra mažesnė už pateiktą banko užstatą, San Tomė ir Prinsipės kompetentinga institucija grąžina jo likutį.4.5. Laivo sulaikymas panaikinamas ir jo įgulai leidžiama išplaukti iš uosto:- jei įvykdomi kompromiso procedūros metu nustatyti įpareigojimai,- pateikus 4.3 punkte minėtą banko užstatą ir jį San Tomė ir Prinsipės kompetentingoms institucijoms priėmus, kol bus užbaigta teismo procedūra.PRIEDėLIAI1 – Žvejybos leidimo prašymo forma2 – Laivo žurnalas3 – Zonos, kurioje žvejoti draudžiama, koordinatės4 – LSS pranešimų perdavimas San Tomė ir Prinsipei.5 – San Tomė ir Prinsipės IEZ ribos ir koordinatės6 – San Tomė ir Prinsipės ŽSC duomenys7 – Europos Sąjungos valstybių narių, suinteresuotų žuvininkystės sektoriaus partnerystės susitarimo protokolu, ŽSC duomenys1 priedėlisSAN TOMĖ IR PRINSIPĖS ŽUVININKYSTĖS MINISTERIJAUžSIENIO PRAMONINėS žVEJYBOS LAIVų ŽVEJYBOS LEIDIMO PARAIšKA1. Laivo savininkas2. Laivo savininko adresas3. Atstovo arba agento vardas, pavardė4. Laivo savininko atstovo arba vietinio agento adresas5. Kapitono vardas, pavardė6. Laivo pavadinimas7. Registracijos numeris8. Fakso numeris9. E. pašto adresas10. Radijo kodas11. Laivo pastatymo data ir vieta12. Vėliavos valstybė13. Prirašymo uostas14. Laivo įrangos sumontavimo uostas15. Bendras ilgis16. Plotis17. Laivo talpa registrinėmis tonomis18. Grynoji laivo talpa registrinėmis tonomis19. Šaldymo ir užšaldymo pajėgumas20. Variklio tipas ir galingumas21. Žvejybos įrankiai22. Jūreivių skaičius23. Pranešimų sistema24. Radijo šaukinys25. Atpažinimo požymiai26. Numatytos žvejybos operacijos27. Iškrovimo vieta28. Žvejybos zonos29. Žvejojamos rūšys30. Galiojimo laikas31. Specialios sąlygosJūrų reikalų ir žuvininkystės generalinio direktorato nuomonėŽuvininkystės ministerijos pastabos2 priedėlisLAIVO ŽURNALAS |Ūda Gyvas jaukas Gaubiamasis tinklas Tralas Kita |Vėliavos valstybė: ……………………………………………………………………........................... | Grynoji laivo talpa registrinėmis tonomis: ……………………………………………........ |Registracijos numeris: ………………………………………………………………................................... | Kapitonas: ……………………………………………………….... |Laivo savininkas: ………………………………………………………….......................... | Įgulos narių skaičius: ….…………………………………………………........................ |Adresas: ………………………………………………………………………….... | Įrašo data: ………………………………………………...... |(Duomenis įrašęs asmuo): ………………………………………………................................. | Jūroje praleistų dienų skaičius: | Žvejybos dienų skaičius: Žvejybos įrankių panaudojimų skaičius: | Reiso numeris: |Data | Žvejybos rajonas | Vandens paviršiaus temperatūra (ºC) | Žvejybos pastangos Panaudotų kabliukų skaičius | Sužvejojimai | Isco usado na pesca (Naudotas jaukas) |1 – Pildykite vieną lentelę per mėnesį ir vieną eilutę per dieną. | 3 – „Diena“ – tai diena, kurią buvo panaudota ūda. | 5 – Apatinė eilutė (Iškrautas kiekis) užpildoma tik reiso pabaigoje. Turėtų būti įrašytas tikrasis svoris, užfiksuotas iškrovimo metu. |2 – Kiekvieno reiso pabaigoje nusiųskite žurnalo kopiją savo korespondentui arba TATAK, Calle Corazón de María, 8, 28002 Madrid. España. | 4 – Langelyje „Žvejybos rajonas“ nurodykite laivo padėties duomenis. Suapvalinkite iki minučių ir įrašykite platumos ir ilgumos laipsnius. Nepamirškite pažymėti Š/P ir R/V. | 6 – Visa ataskaitoje pateikta informacija yra griežtai konfidenciali. |3 priedėlis[pic]  4 priedėlisLSS PRANEŠIMŲ PERDAVIMAS SAN TOMĖ IR PRINSIPEIII lentelė. LSS DUOMENŲ FORMATASDuomenys | Kodas | Pastabos |Registravimo pradžia | SR | Duomenys, susiję su sistema – nurodoma registravimo pradžia |Gavėjas | AD | Duomenys, susiję su pranešimu – gavėjas. Šalies ISO Alpha 3 kodas |Siuntėjas | FR | Duomenys, susiję su pranešimu – siuntėjas. Šalies ISO Alpha 3 kodas |Vėliavos valstybė | FS |Pranešimo tipas | TM | Duomenys, susiję su pranešimu – pranešimo tipas „POS“ |Radijo šaukinys | RC | Duomenys, susiję su laivu – laivo tarptautinis radijo šaukinys |Susitarimo šalies vidaus kodo numeris | IR | Duomenys, susiję su laivu – susitarimo šalies unikalus numeris (vėliavos valstybės ISO–3 kodas ir numeris) |Išorės registravimo numeris | XR | Duomenys, susiję su laivu – numeris, esantis ant laivo borto |Platuma | LA | Duomenys, susiję su laivo buvimo vieta – koordinatės laipsniais ir minutėmis Š/P DD ddd (WGS 84) |Ilguma | LO | Duomenys, susiję su laivo buvimo vieta – koordinatės laipsniais ir minutėmis R/V DDD.ddd (WGS 84) |Kursas | CO | Laivo kursas 360° skalėje |Greitis | SP | Laivo greitis 0,1 mazgo tikslumu |Data | DA | Duomenys, susiję su laivo buvimo vieta – koordinačių registravimo data UTC (MMMMMMDD) |Valanda | TI | Duomenys, susiję su laivo buvimo vieta – koordinačių registravimo valanda UTC (HHMM) |Registravimo pabaiga | ER | Duomenys, susiję su sistema – nurodoma registravimo pabaiga |Šriftas: ISO 8859.1Pateikiami duomenys išdėstomi taip:-  dvigubas pasviras brūkšnys (//) ir kodas rašomi perdavimo pradžioje,-  viengubu pasviru brūkšniu (/) yra atskiriami kodai ir duomenys.Neprivalomi duomenys turi būti įterpti tarp įrašo pradžios ir pabaigos.Žvejybos laivų pranešimų apie sužvejotą kiekį formatasPranešimas „Kiekis įplaukiant į IEZ“Pranešimas „Kiekis perkraunant“Pranešimas „Kiekis išplaukiant iš IEZ“5 priedėlisSAN TOMĖ IR PRINSIPĖS IEZ RIBOSIEZ KOORDINATĖShttp://www.un.org/Depts/los/LEGISLATIONANDTREATIES/losic/losic9ef.pdf6 priedėlisSAN TOMĖ IR PRINSIPĖS ŽSC DUOMENYSŽSC pavadinimasLSS tel.LSS faksasLSS e. paštasDSPG tel.DSPG faksasX25 adresas =Pranešimas apie įplaukimą, išplaukimą7 priedėlisEUROPOS SĄJUNGOS VALSTYBIŲ NARIŲ, SUINTERESUOTŲ ES IR SAN TOMĖ IR PRINSIPĖS ŽUVININKYSTĖS SEKTORIAUS PARTNERYSTĖS SUSITARIMO PROTOKOLU, ŽSC DUOMENYS [1] Sprendimas Nr. 8627/10, 2010 m. balandžio 21 d.[2] OL L 205, 2007 8 7, p. 59.[3] OL C, .... .. .., p ....[4] 2007 m. liepos 23 d. Tarybos reglamentas (EB) Nr. 894/2007, OL L 205, 2007 8 7.[5] OL L 286, 2008 10 29, p. 33.